open-index/open-wikipedia-markdown huggingface dataset:
ಜಾನ್ ನೇಪಿಯರ್

ಜಾನ್ ನೇಪಿಯರ್(೧೫೫೦-೧೬೧೭) ಅವರು ಲಾಗರಿದಮ್ಸ್ ಕಂಡು ಹಿಡಿದ ವಿಜ್ಞಾನಿಯಾಗಿದ್ದಾರೆ. ಇವರು ಸ್ಕಾಟಿಷ್ನ ಭೂಮಾಲೀಕರಾಗಿದ್ದರು.ಇವರನ್ನು ಗಣಿತಶಾಸ್ತ್ರಜ್ಞ,ಭೌತಶಾಸ್ತ್ರಜ್ಞ ಮತ್ತು ಖಗೋಳಶಾಸ್ತ್ರಜ್ಞನೆಂದು ಕರೆಯಲಾಗುತ್ತದೆ. ೧೫೫೦ರಲ್ಲಿ ಸ್ಕಾಟ್ಲ್ಯಾಂಡ್ಗೆ ಸೇರಿದ ಎಡಿನ್ಬರ್ಗ್ ಸಮೀಪದ ಮೆರ್ಚಿಸ್ಟನ್ ಟವರ್ ಎಂಬಲ್ಲಿ ಇವರು ಜನಿಸಿದರು. ಇವರು ಮೆರ್ಚಿಸ್ಟನ್ನ ೮ನೇ ಲೈರ್ಡ್ ಆಗಿದ್ದರು.

=ವೈಯಕ್ತಿಕ ಜೀವನ=
ಜಾನ್ ನೇಪಿಯರ್ ಅವರ ತಂದೆ ಸರ್ ಆರ್ಚಿಬಾಲ್ಡ್ ನೇಪಿಯರ್ ಹಾಗೂ ತಾಯಿ ಜಾನೆಟ್ ಬೋಥ್ವೆಲ್.

=ವಿದ್ಯಾಭ್ಯಾಸ=
ಜಾನ್ ನೇಪಿಯರ್ ತನ್ನ ೧೩ನೇ ವಯಸ್ಸಿನಲ್ಲಿ ಸೆಂಟ್ ಆಂಡ್ರೂಸ್ ವಿಶ್ವವಿದ್ಯಾನಿಲಯದಲ್ಲಿ ತನ್ನ ಶಿಕ್ಷಣವನ್ನು ಮುಂದುವರೆಸಿದರು. ಆದರೆ ಅವರು ತನ್ನ ವ್ಯಾಸಾಂಗವನ್ನು ಪೂರ್ಣಗೊಳಿಸಲಿಲ್ಲ. ೧೫೭೧ರ ವೇಳೆಗೆ ವಿದೇಶಿ ಪ್ರವಾಸಾನುಭವಗಳನ್ನು ಪಡೆದು ನಂತರ ಹಿಂದಿರುಗಿ ಗಾರ್ಟನೆಸ್ನಲ್ಲಿ ನೆಲೆಸಿದರು.

=ವೃತ್ತಿ ಜೀವನ=
೧೫೯೩ರಲ್ಲಿ ರೋಮ್ ಚರ್ಚಿನ ಬಗ್ಗೆ ಒಂದು ಪುಸ್ತಕವನ್ನು ಬರೆದರು. ಅದರಲ್ಲಿ ಚರ್ಚಿನ ಪೋಪ್ಗಳು ವಿಶ್ವನಾಶಕ್ಕೆ ಕಾರಣರಾಗುವರೆಂಬ ವಿಚಾರವನ್ನು ಮುಖ್ಯವಾಗಿ ಪ್ರಸ್ತಾಪಿಸುತ್ತಾರೆ. ಈ ಕೃತಿಯು ಅವರು ಬದುಕಿರುವಾಗಲೇ ಹತ್ತಾರು ಆವೃತ್ತಿಗಳನ್ನು ಕಂಡಿದ್ದವು. ಇವರು ಯುದ್ಧದ ರಹಸ್ಯೋಪಕರಣಗಳ ಸಂಶೋಧನೆಯನ್ನು ಮಾಡಿದ್ದಾರೆ. ಎರಡು ಬಗೆಯ ಉರಿಸುವ ಕನ್ನಡಿಗಳನ್ನು ಕಂಡುಹಿಡಿದಿದ್ದಾರೆ. ಸಣ್ಣ ಸಣ್ಣ ರಂಧ್ರಗಳ ಮೂಲಕ ಗುಂಡು ಹಾರಿಸಲು ಅನುಕೂಲವಾದ ಲೋಹದ ವಾಹನವನ್ನು ಸ್ವತಃ ನಿರ್ಮಿಸಿದ್ದಾರೆ. ಜೊತೆಗೆ ವಿರಾಮ ವೇಳೆಯಲ್ಲಿ ಗಣಿತ ಸೂತ್ರಗಳ ಕಡೆ ಗಮನ ಹರಿಸುತ್ತಿದ್ದರು. ಸಂಕಲನ,ವ್ಯವಕಲನ ಲೆಕ್ಕಗಳೇ ಅಲ್ಲದೆ ವರ್ಗಮೂಲ(Square root)ಗಳ ಸಮೀಕರಣಕ್ಕೆ ಅನುಕೂಲವಾಗುವ ಒಂದು ಉಪಕರಣವನ್ನೇ ಆವಿಷ್ಕರಿಸಿದರು. ಇದನ್ನು "ನೇಪಿಯರ್ ರಾಡ್" ಎಂದು ಇಂದಿಗೂ ಕರೆಯುತ್ತಿದ್ದಾರೆ. ಜಾನ್ ನೇಪಿಯರ್ ೧೫೯೩ರಲ್ಲಿ ಮೂಲಗಳು,ಗುಣಲಬ್ಧ ಹಾಗೂ ಭಾಗಲಬ್ಧಗಳನ್ನು ಶೀಘ್ರವಾಗಿ ನಿರ್ಣಯಿಸಲು "ಲಾಗರಿದಮ್ಸ್" ಎಂಬುದನ್ನು ಕಂಡುಹಿಡಿಯುತ್ತಾರೆ. ಇದರ ಆಧಾರದ ಮೇಲೆಯೇ ಸಂಬಂಧಪಟ್ಟ ಕೋಷ್ಟಕ(Tables)ಗಳನ್ನು ಕಂಡುಹಿಡಿದರು.

=ಪ್ರಕಟಣೆ=
*ಎ ಪ್ಲೇನ್ ಡಿಸ್ಕವರಿ ಆಫ್ ದಿ ಹೋಲ್ ರಿಲಿವೇಷನ್ ಆಫ್ ಸೇಂಟ್ ಜಾನ್
*ಲಾಗರಿದಮ್ ಕ್ಯಾನನ್ ಕನ್ಸ್ಟ್ರಕ್ಷನ್
*ಡಿಸ್ಕ್ರಿಪ್ಷನ್ ಆಫ್ ಮಾರ್ವೆಲನ್ಸ್ ಕ್ಯಾನನ್ ಆಫ್ ಲಾಗರಿದಮ್ಸ್

=ನಿಧನ=
ಜಾನ್ ನೇಪಿಯರ್ ಎಪ್ರಿಲ್ ೪, ೧೬೧೭ರಂದು ಸ್ಕಾಟ್ಲ್ಯಾಂಡ್ನ ಎಡಿನ್ಬರ್ಗ್ನಲ್ಲಿ ನಿಧನರಾದರು.

=ಉಲ್ಲೇಖಗಳು=

ವರ್ಗ:ವಿಜ್ಞಾನ
ವರ್ಗ:ವಿಜ್ಞಾನಿಗಳು
ಜೋಹರ

**ಜೋಹರ** ಯುದ್ಧಧ ಅವಧಿಯಲ್ಲಿ ನಿಶ್ಚಿತ ಪರಾಜಯವನ್ನು ಎದುರಿಸುತ್ತಿರುವಾಗ, ಯಾರಾದರೂ ವಿದೇಶಿ ಆಕ್ರಮಣಕಾರರಿಂದ ಸೆರೆಯಾಗುವಿಕೆ, ಗುಲಾಮಗಿರಿ ಮತ್ತು ಬಲಾತ್ಕಾರವನ್ನು ತಪ್ಪಿಸಲು, ಭಾರತೀಯ ಉಪಖಂಡದ ಕೆಲವು ಭಾಗಗಳಲ್ಲಿ ಮಹಿಳೆಯರ ಸಾಮೂಹಿಕ ಆತ್ಮಾಹುತಿಯ ಹಿಂದೂ ಪದ್ಧತಿಯಾಗಿತ್ತು. ಜೋಹರದ ಕೆಲವು ವರದಿಗಳು ಮಹಿಳೆಯರು ತಮ್ಮ ಮಕ್ಕಳೊಂದಿಗೆ ಆತ್ಮಾಹುತಿಯಾಗುತ್ತಿದ್ದ ಬಗ್ಗೆ ಹೇಳುತ್ತವೆ. ಐತಿಹಾಸಿಕವಾಗಿ ಈ ಆಚರಣೆಯನ್ನು ಭಾರತದ ವಾಯವ್ಯ ಪ್ರದೇಶಗಳಲ್ಲಿ ಕಾಣಲಾಗಿತ್ತು, ಮತ್ತು ದಾಖಲಿತ ಇತಿಹಾಸದ ಅತ್ಯಂತ ಪ್ರಸಿದ್ಧ ಜೋಹರಗಳು ರಾಜಸ್ಥಾನದಲ್ಲಿನ ಹಿಂದೂ ರಜಪೂತ ರಾಜ್ಯಗಳು ಮತ್ತು ಮುಸ್ಲಿಮ್ ಸೇನೆಗಳ ನಡುವಿನ ಯುದ್ಧಗಳ ಅವಧಿಯಲ್ಲಿ ಸಂಭವಿಸಿದವು. ಜೋಹರವು ಸತಿ ಪದ್ಧತಿಗೆ ಸಂಬಂಧಿಸಿದೆ, ಮತ್ತು ಕೆಲವೊಮ್ಮೆ ಇದನ್ನು ವಿದ್ವತ್ಪೂರ್ಣ ಸಾಹಿತ್ಯದಲ್ಲಿ ಜೋಹರ ಸತಿ ಎಂದು ನಿರ್ದೇಶಿಸಲಾಗುತ್ತದೆ.

ಜೋಹರ ಪದ್ಧತಿಯನ್ನು ಕೇವಲ ಹಿಂದೂ-ಮುಸ್ಲಿಮ್ ಯುದ್ಧಗಳ ಅವಧಿಯಲ್ಲಿ ಆಚರಿಸಲಾಗುತ್ತಿತ್ತು, ಆದರೆ ರಜಪೂತರ ನಡುವಿನ ಪರಸ್ಪರ ವಿನಾಶಕ ಹಿಂದೂ-ಹಿಂದೂ ಯುದ್ಧಗಳ ಅವಧಿಯಲ್ಲಲ್ಲ ಎಂದು ಕೌಶಿಕ್ ರಾಯ್ ಹೇಳಿದರು.

## ಉಲ್ಲೇಖಗಳು
ವರ್ಗ:ಮಹಿಳೆಯರ ಆತ್ಮಹತ್ಯೆಗಳು
ತುಕಡಿ

thumb

**ತುಕಡಿ**ಯು ಸೈನ್ಯದ ಒಂದು ಘಟಕವಾಗಿದೆ. "ತುಕಡಿ" ಪದದ ಬಳಕೆಯು ರಾಷ್ಟ್ರೀಯತೆ ಮತ್ತು ಸೇವಾ ಶಾಖೆಯ ಪ್ರಕಾರ ಬದಲಾಗುತ್ತದೆ. ಸಾಮಾನ್ಯವಾಗಿ ಒಂದು ತುಕಡಿಯು ೩೦೦ ರಿಂದ ೮೦೦ ಸೈನಿಕರನ್ನು ಹೊಂದಿರುತ್ತದೆ ಮತ್ತು ಇದನ್ನು ಅನೇಕ ದಳಗಳಾಗಿ ವಿಭಜಿಸಲಾಗುತ್ತದೆ. ಸಾಮಾನ್ಯವಾಗಿ ಒಂದು ತುಕಡಿಯನ್ನು ಲೆಫ಼್ಟಿನೆಂಟ್ ಕರ್ನಲ್ ನಿಯಂತ್ರಿಸುತ್ತಾನೆ. ಕೆಲವು ದೇಶಗಳಲ್ಲಿ, "ತುಕಡಿ" ಶಬ್ದವನ್ನು ಪದಾತಿ ಪಡೆಯೊಂದಿಗೆ ಸಂಬಂಧಿಸಲಾಗುತ್ತದೆ.

## ಸ್ವತಂತ್ರ ಕಾರ್ಯಾಚರಣೆ
ತುಕಡಿಯು "ಸೀಮಿತ ಸ್ವತಂತ್ರ ಕಾರ್ಯಾಚರಣೆ" ಕೈಗೊಳ್ಳಲು ಸಮರ್ಥವಾಗಿರುವ ಅತ್ಯಂತ ಚಿಕ್ಕ ಸೇನಾ ಘಟಕವಾಗಿದೆ, ಇದರರ್ಥ ಇದು ಒಬ್ಬ ಕಾರ್ಯನಿರ್ವಾಹಕ, ಬೆಂಬಲ ಹಾಗೂ ಸೇವಾ ಘಟಕ (ಉದಾ. ಮುಖ್ಯಶಾಖೆ ಮತ್ತು ಮುಖ್ಯ ಶಾಖಾ ದಳ) ಜೊತೆಗಿರುವ ಸಿಬ್ಬಂದಿಯನ್ನು (ಅಂದರೆ ಎಸ್-೧, ಎಸ್-೨, ಇತ್ಯಾದಿ) ಒಳಗೊಂಡಿರುತ್ತದೆ. ತುಕಡಿಯು ಕೆಲವು ದಿನಗಳಿಗಿಂತ ಹೆಚ್ಚು ಕಾಲ ಕಾರ್ಯಾಚರಣೆಯನ್ನು ಬಿಡದೆ ನಡೆಸಲು ಸಾಧ್ಯವಾಗಲು, ಅದರ ಬಳಿ ಮರುಪೂರೈಕೆಯ ಮೂಲವಿರಬೇಕಾಗುತ್ತದೆ.

## ಉಲ್ಲೇಖಗಳು
ವರ್ಗ:ಸೇನಾ ಘಟಕಗಳು
ಗೆಕ್ಕೊ (ಹಲ್ಲಿ)

thumb

**ಗೆಕ್ಕೊ** ಸ್ಕ್ವಾಮೇಟ ಗಣದ ಗೆಕ್ಕೊನಿಡೆ ಕುಟುಂಬಕ್ಕೆ ಸೇರಿದ ಕೆಲವು ಸರೀಸೃಪಗಳಿಗಿರುವ ಸಾಮಾನ್ಯ ಹೆಸರು (**ಮನೆ ಹಲ್ಲಿ**, **ಪಲ್ಲಿ**). ಉಷ್ಣವಲಯದಲ್ಲೆಲ್ಲಾ ಹರಡಿದೆ. ಭಾರತ, ದಕ್ಷಿಣ ಯುರೋಪ್, ಏಷ್ಯ, ಆಫ್ರಿಕ ಮತ್ತು ಅಮೆರಿಕಗಳಲ್ಲಿ 140ಕ್ಕೂ ಹೆಚ್ಚು ಪ್ರಭೇದಗಳು ಕಂಡುಬರುತ್ತವೆ. ಗೆಕೊ ಗೆಕೊ, ಫೆಲ್ಸುಮೊ ವಿನ್ಸೋನಿ, ಥಿಕಾಡ್ಯಾಕ್ಟೈಲಸ್ ರ್ಯಾಪಿಕಾಡಸ್, ಟರಂಟೊಲ ಮ್ಯಾನ್ರಿಟಾನಿಕ ಇವುಗಳಲ್ಲಿ ಕೆಲವು. ಅತಿ ಸಣ್ಣದಾದ ಹಲ್ಲಿಯ ಉದ್ದ 4 ಸೆಂಮೀ. ಟೋಕೆ ಹಲ್ಲಿ ಉಳಿದೆಲ್ಲವುದಕ್ಕಿಂತ ದೊಡ್ಡದು. ಸುಮಾರು 35 ಸೆಂಮೀ ಉದ್ದವಿದೆ.

ಮನೆಯ ಗೋಡೆ ಮೇಲೆಲ್ಲಾ ಹರಿದಾಡುವ ಸಾಮಾನ್ಯ ಹಲ್ಲಿಯ ವೈಜ್ಞಾನಿಕ ನಾಮ ಹೆಮಿಡ್ಯಾಕ್ಟೈಲಸ್ ಟರ್ಸಿಯಸ್. ಉದ್ದ ಸು. 10-12 ಸೆಂಮೀ. ತಲೆ ಗಿಡ್ಡ, ಮೂತಿ ಕೊಂಚ ಚೂಪು, ಬೆರಳುಗಳಲ್ಲಿ ನಖಗಳಿವೆ. ಅಷ್ಟೇ ಅಲ್ಲದೆ ಗೋಡೆಯ ಮೇಲೆ ಹರಿದಾಡಲು ಸಹಕರಿಸುವ ಅಂಟುತಟ್ಟೆಗಳೂ (ಅಡೆಸಿವ್ ಡಿಸ್ಕ್‌) ಇವೆ. ದೇಹದ ಮೇಲ್ಭಾಗ ಹಳದಿ ಮಿಶ್ರಿತ ಕಂದು. ಉದರ ಭಾಗ ಮಾಸಲು ಬಣ್ಣದ್ದು. ದೇಹ ಹುರುಪೆಗಳಿಂದ ಆವೃತವಾಗಿದೆ. ಬಾಲದ ಬುಡ ಕೊಂಚ ಉಬ್ಬಿಕೊಂಡಿದೆ. ಕಣ್ಣುಗಳು ಚಲಿಸುವ ರೆಪ್ಪೆಗಳಿಂದ ರಕ್ಷಿಸಲ್ಪಟ್ಟಿವೆ. ಕಶೇರುಕಮಣಿಗಳು ಆಂಫಿಸೀಲಸ್ ರೀತಿಯವು. ಇದು ಮಾಂಸಾಹಾರಿ. ಹುಳುಹುಪ್ಪಟೆಗಳು, ಕೀಟಗಳು, ಜೇಡಗಳು ಇತ್ಯಾದಿ ಇದರ ಆಹಾರ ಪ್ರಾಣಿಗಳು. ಶತ್ರುಗಳೆದುರಾದಾಗ ತನ್ನ ಬಾಲವನ್ನು ಕಡಿದುಕೊಳ್ಳುತ್ತದೆ (ಸ್ವಾಂಗೋಚ್ಛೇದನ-ಆಟೋಟೋಮಿ). ಶತ್ರುವಿನ ಗಮನವನ್ನು ತನ್ನಿಂದ ದೂರ ಸೆಳೆಯಲು ಈ ಪ್ರವೃತ್ತಿಯಿರಬೇಕು.

ಫೋಟೋ ಫ್ರೇಮಿನ ಹಿಂದೆಯೋ ಸಂಧಿಗಳಲ್ಲೋ ಸುಮಾರು 0.5-1 ಸೆಂಮೀ ವ್ಯಾಸದ ದುಂಡಾದ ಬಿಳಿಯ ಮೊಟ್ಟೆಗಳನ್ನಿಡುತ್ತದೆ. ಮೊಟ್ಟೆಯೊಡೆದು ಮರಿ ಹೊರಬರಲು ತಿಂಗಳುಗಳೇ ಬೇಕು.

ವರ್ಗ:ಸರೀಸೃಪಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಜೀನು

thumb

**ಜೀನು** ಎಂದರೆ ಸವಾರಿ ಕುದುರೆ ಮೇಲೆ ಆರಾಮವಾಗಿ ಕೂರಲು ಹಾಗೂ ಸರಿಯಾದ ಹಿಡಿತ ದೊರೆಯಲು ಬಳಸುವ ಜೋಡಣೆ (ಸ್ಯಾಡಲ್). ತಡಿ, ಪಲ್ಲಣ, ಹಲ್ಲಣ ಪರ್ಯಾಯನಾಮಗಳು. ಜೀನುಗಳ ತಯಾರಿಕೆಗಿಂತ ಎಷ್ಟೊ ಹಿಂದಿನಿಂದಲೂ ಕುದುರೆಗಳನ್ನು ಸವಾರಿಗಾಗಿ ಬಳಸುತ್ತಿದ್ದರು. ಹಾಗಿದ್ದರೂ ಜೀನುಗಳ ಬಳಕೆಯ ಚರಿತ್ರೆ ಕೂಡ ಬಹಳ ಪುರಾತನವಾದದ್ದು. ಕ್ರಿ.ಪೂ. ಸು. 800ರಲ್ಲಿ ಕುದುರೆ ಸವಾರಿಗೆ ಬಟ್ಟೆಯನ್ನು ಜೀನಿನಂತೆ ಪ್ರಥಮ ಬಾರಿಗೆ ಬಳಸಲಾಯಿತು. ಆದರೆ ಜೀನು ಚೌಕಟ್ಟುಳ್ಳ (ಸ್ಯಾಡಲ್ ಟ್ರೀ) ನಿಜವಾದ ಜೀನನ್ನು ಬಳಸಿದುದು ಕ್ರಿ. ಶ. ನಾಲ್ಕನೆಯ ಶತಮಾನದಲ್ಲಿ. ನವೀನ ರೀತಿಯ ಜೀನನ್ನು ಹದಿನಾಲ್ಕನೆಯ ಶತಮಾನದ ಉತ್ತರಾರ್ಧದಲ್ಲಿ ಬೋಹೀಮೀಯದ ಅನ್ನೆ ಎಂಬಾತ ತಯಾರಿಸಿದ.

ಸವಾರಿಗೆ ಬಳಸುವ ಜೀನುಗಳಲ್ಲಿ ಗುಬ್ಬ (ಪೊಮ್ಮೆಲ್), ಪೀಠ (ಸೀಟ್), ಹಿಂಕಮಾನು (ಕ್ಯಾಂಟಲ್), ಕರೆ (ಸ್ಕರ್ಟ್), ಜೀನುಮತ್ತೆ (ಪ್ಯಾನೆಲ್), ಮೆತ್ತೆ ಎದುರುಪದರ (ಪ್ಯಾನೆಲ್ ಫೇಸಿಂಗ್), ಮಂಡಿ ಸುರುಳಿ (ನೀ ರೋಲ್), ಬೆವರು ಪದರ (ಸ್ವೆಟ್ ಫ್ಲ್ಯಾಪ್), ರಿಕಾಪು ಕಂಬಿ (ಸ್ವಿರಪ್ ಬಾರ್), ರಿಕಾಪು ಪಟ್ಟಿ (ಸ್ವಿರಪ್ ಲೆದರ್) ಹಾಗೂ ರಿಕಾಪು (ಸ್ವಿರಪ್ ಐರನ್) ಎಂಬ ವಿವಿಧ ಭಾಗಗಳಿವೆ. ಮುಂದೆ ಹಾಗೂ ಹಿಂದೆ ಕಬ್ಬಿಣದ ಕಮಾನುಗಳು ಮತ್ತು ಪಕ್ಕದಲ್ಲಿ ಮರದ ಪಟ್ಟಿಗಳಿರುವ ಜೀನು ಚೌಕಟ್ಟಿನ ಆಧಾರದ ಮೇಲೆ ಜೀನನ್ನು ತಯಾರಿಸಲಾಗುತ್ತದೆ. ಪಕ್ಕದ ಮರದ ಪಟ್ಟಿಗಳು ಕುದುರೆಯ ಬೆನ್ನಿಗೆ ಹೊಂದುವಂತೆ ಬಗ್ಗಿರುತ್ತವೆ. 

ಸಾಮನ್ಯವಾಗಿ ಮೂರು ಬಗೆಯ ಜೀನುಗಳು ಬಳಕೆಯಲ್ಲಿವೆ. ಅವಕ್ಕೆ ಹೊಂದಿಕೆಯಾಗುವಂತೆ ಕುಳಿತುಕೊಳ್ಳುವ ರೀತಿಯಲ್ಲೂ ಮೂರು ವಿಧಗಳಿವೆ. ಹಿಂದಿನ ಕಾಲದಲ್ಲಿ ಉಪಯೋಗಿಸುತ್ತಿದ್ದ ದುಪ್ಪಟ್ಟಿಯಿಂದ ಅಶ್ವಸೈನಿಕರ ಹೆಚ್ಚಿನ ಕಮಾನಿನ ಜೀನು ಹಾಗೂ ಇಂದು ಬಳಕೆಯಲ್ಲಿರುವ ವಿಧಗಳವರೆಗೆ ಜೀನುಗಳಲ್ಲಿ ಸಾಕಷ್ಟು ಅಭಿವೃದ್ಧಿ ಆಗಿದೆ. ಮನುಷ್ಯನ ಆವಶ್ಯಕತೆಗಳು ಜೀನಿನ ಆಕಾರವನ್ನು ರೂಪಿಸಿವೆ.

ವಿಹಾರ, ಬೇಟೆ, ಪೋಲೋ ಹಾಗೂ ಕುದುರೆ ಜೂಜುಗಳಿಗೆ ಇಂಗ್ಲಿಷ್ ಜೀನು ಸೂಕ್ತವಾಗಿರುವುದರಿಂದ ಇದೇ ಹೆಚ್ಚು ಬಳಕೆಯಲ್ಲಿರುವ ಮಾದರಿ. ಇದರ ಮುಖ್ಯಲಕ್ಷಣವೆಂದರೆ ಕೆಳಮಟ್ಟದ ಜೀನು ಚೌಕಟ್ಟು, ಗುಬ್ಬ, ಹಿಂಕಮಾನು ಹಾಗೂ ಮೆತ್ತೆಗಳೂ ಕೆಳಮಟ್ಟದಲ್ಲಿವೆ. ಮಂಡಿ ಸುರಳಿ ಸಾಮಾನ್ಯವಾಗಿ ಇರುತ್ತದೆ. ನಡುಪಟ್ಟಿಗಳು ಸಾಮಾನ್ಯವಾಗಿ ಎರಡು, ರಿಕಾಪುಪಟ್ಟಿಯ ಉದ್ದ ಮಧ್ಯಮ. ಟೆಕ್ಸಸ್ ಜೀನು ಪಾಶ್ಚಾತ್ಯ ದೇಶಗಳಲ್ಲಿ ಒರಟು ಸವಾರಿಗಳಿಗಾಗಿ ಬಳಕೆಯಲ್ಲಿ ಉಂಟು. ಇದರ ಚೌಕಟ್ಟಾದ ದೊಡ್ಡಕರೆ, ತಗ್ಗಾದ ಪೀಠ ಮತ್ತು ತೂಕವಾದ ರಿಕಾಪು ಇವೆ. ಸೈನ್ಯದ ಸಲಕರಣೆಗಳನ್ನು ಸಾಗಿಸಲು ಅನುಕೂಲವಾಗುವಂತೆ ರೂಪಿಸಿರುವ ಎತ್ತರದ ಗುಬ್ಬ ಹಾಗೂ ಹಿಂಕಮಾನುಳ್ಳ ಜೀನುಗಳು ಸೈನ್ಯದಲ್ಲಲ್ಲದೆ ಬೇರೆಡೆ ಬಳಕೆಯಲ್ಲಿಲ್ಲ.
ಜೀನುಗಳನ್ನು ಆಲಂಕಾರಿಕವಾಗಿ ಇಲ್ಲವೇ ಸಾಮಾನ್ಯವಾಗಿ ತಯಾರಿಸಬಹುದು. ಆದರೆ ಎರಡಕ್ಕೂ ಬಳಸುವ ಚರ್ಮ ಮೃದುವಾಗಿ ಉತ್ತಮ ಗುಣಮಟ್ಟದ್ದಾಗಿರಬೇಕು. ಜೀನಿನ ಚರ್ಮದ ಮೃದುತ್ವವನ್ನು ಕಾಪಾಡಿಕೊಳ್ಳುವುದರ ಕಡೆಗೆ ಹೆಚ್ಚಿನ ಲಕ್ಷ್ಯ ಅಗತ್ಯ. ಜೀನು ತೊಡಿಸುವಾಗ ಹೆಚ್ಚಿನ ಕುದುರೆಗಳು ಎದೆ ಹಿಗ್ಗಿಸುವುದುರಿಂದ ಕೆಲವು ಮಿನಿಟುಗಳ ಬಳಿಕ ಅಥವಾ ಕೆಲವು ಕುದುರೆಗಳಲ್ಲಿ ಒಂದು ಮೈಲು ಪ್ರಯಾಣ ಮಡಿದ ತರುವಾಯ ನಡುಪಟ್ಟಿಯನ್ನು ಸ್ವಲ್ಪ ಬಿಗಿಮಾಡಬೇಕಾಗುತ್ತದೆ. ಆದರೆ ಬಿಗಿ ಮಾಡುವಾಗ ಕುದುರೆಯ ಚರ್ಮ ಮಡಿಕೆ ಬೀಳದಂತೆ ನೋಡಿಕೊಳ್ಳಬೇಕು. ಇಳಿದ ಕೂಡಲೆ ರಿಕಾಪುಗಳನ್ನು ಮೇಲಕ್ಕೆ ಸಿಕ್ಕಿಸಬೇಕು ಇಲ್ಲದಿದ್ದರೆ ನೊಣ ಓಡಿಸುವಂಥ ಯಾವುದೇ ಕೆಲಸಕ್ಕೆ ಕುದುರೆ ತನ್ನ ಹಿಂಗಾಲನ್ನು ಜಾಡಿಸಿದಾಗ ಅದು ರಿಕಾಪಿನಲ್ಲಿ ಸಿಕ್ಕಿಹಾಕಿಕೊಂಡು ಅಪಾಯ ಸಂಭವಿಸಬಹುದು.

ಹಿಂದಿನ ಕಾಲದಲ್ಲಿ ಜೀನನ್ನು ಅದರ ಜಾಗದಲ್ಲಿ ಹಿಡಿದಿಟ್ಟಿರಲು ಎದೆಪಟ್ಟಿಯನ್ನು (ಬ್ರೆಸ್ಟ್ ಪ್ಲೇಟ್) ಬಳಸುತ್ತಿದ್ದರು. ಇಂದು ಕೆಲವು ಬೇಟೆಗಾರರನ್ನು ಬಿಟ್ಟರೆ ಉಳಿದವರಾರೂ ಇದನ್ನು ಬಳಸುತ್ತಿಲ್ಲ. ಜೀನು, ಎದೆಪಟ್ಟಿಗಳಲ್ಲದೆ ಕುದುರೆಯನ್ನು ಹತೋಟಿಯಲ್ಲಿಡಲು ಮುಖವಾಡ (ಬ್ರಿಡಲ್), ಕಡಿವಾಣ (ಬಿಟ್) ಹಾಗೂ ಲಗಾಮುಗಳ (ರೈನ್) ಬಳಕೆ ಆಗುತ್ತದೆ. ಇವುಗಳಲ್ಲೂ ಅನೇಕ ವಿಧಗಳಿವೆ. ಕುದುರೆಯ ಸ್ವಭಾವ ಹಾಗೂ ಬಳಸುವ ಕಾರ್ಯಕ್ಕೆ ಅನುಗುಣವಾಗಿ ಅವುಗಳ ಆಯ್ಕೆ ನಡೆಯುತ್ತದೆ.

ವರ್ಗ:ಕುದುರೆ ಉಪಕರಣ
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಲಾಗ

thumb

**ಲಾಗ** (**ಪಲ್ಟಿ**) ಒಂದು ದೊಂಬರಾಟದಂತಹ ವ್ಯಾಯಾಮ. ಇದರಲ್ಲಿ ಒಬ್ಬ ವ್ಯಕ್ತಿಯ ಶರೀರವು ಒಂದು ಸಮತಲ ಅಕ್ಷದ ಸುತ್ತ 360° ತಿರುಗುತ್ತದೆ ಮತ್ತು ಪಾದಗಳು ತಲೆಯ ಮೇಲೆ ಸಾಗುತ್ತವೆ. ಲಾಗವನ್ನು ಮುಂದಕ್ಕೆ, ಹಿಂದಕ್ಕೆ, ಅಥವಾ ಒಂದು ಪಕ್ಕಕ್ಕೆ ಹಾಕಬಹುದು ಮತ್ತು ಗಾಳಿಯಲ್ಲಿ ಅಥವಾ ನೆಲದ ಮೇಲೆ ಹಾಕಬಹುದು. ನೆಲದ ಮೇಲೆ ಹಾಕಿದಾಗ ಇದನ್ನು ಸಾಮಾನ್ಯವಾಗಿ ಉರುಳಾಟ ಎಂದು ಕರೆಯಲಾಗುತ್ತದೆ.

## ಪ್ರಕಾರಗಳು
ಮುಂಬದಿ ಮತ್ತು ಹಿಂಬದಿ ಲಾಗಗಳ ಅನೇಕ ರೂಪಾಂತರಗಳಿವೆ. ಲಾಗಗಳನ್ನು ಅಪವರ್ತ್ಯಗಳಲ್ಲಿ, ಅಥವಾ ಚತುರ್ಥಾಂಶದಲ್ಲಿ ಅಳೆಯಲಾದ ಶರೀರ ಆವರ್ತದ ಅಪವರ್ತ್ಯಗಳಲ್ಲಿ ಹಾಕಬಹುದು, ಕೆಲವೊಮ್ಮೆ ಹೆಚ್ಚುವರಿ ತಿರುಚು ಸುತ್ತುವಿಕೆಗಳು ಅಥವಾ ಶರೀರ ಭೂಸ್ಪರ್ಶಗಳೊಂದಿಗೆ. ಇದರಿಮ್ದ ಅನೇಕ ರೂಪಾಂತರಗಳ ಸೃಷ್ಟಿಯಾಗುತ್ತದೆ, ಉದಾಹರಣೆಗೆ:
* ಕ್ರ್ಯಾಶ್ ಡೈವ್ (¾ ಮುಂಭಾಗದ ಲಾಗ, ಹಿಂಭಾಗದ ಭೂಸ್ಪರ್ಶ)
* ಲೇಜ಼ಿ ಬ್ಯಾಕ್ (¾ ಮುಂಭಾಗದ ಲಾಗ, ಮುಂಭಾಗದ ಭೂಸ್ಪರ್ಶ)
* ಬಾಲ್ಔಟ್ (ಹಿಂಭಾಗದ ಭೂಸ್ಪರ್ಶದಿಂದ ಪಾದಗಳಿಗೆ 1¼ ಮುಂಭಾಗದ ಲಾಗ)
* ಕೋಡಿ (ಮುಂಭಾಗದ ಭೂಸ್ಪರ್ಶದಿಂದ ಪಾದಗಳಿಗೆ 1¼ ಹಿಂಭಾಗದ ಲಾಗ)

## ಉಲ್ಲೇಖಗಳು
ವರ್ಗ:ಜಿಮ್ನ್ಯಾಸ್ಟಿಕ್ಸ್
ಹೆದೆ

thumb

**ಹೆದೆ**ಯು ಬಿಲ್ಲಿನ ಬಾಗು ಪಟ್ಟಿಯ ಎರಡು ತುದಿಗಳನ್ನು ಜೋಡಿಸುತ್ತದೆ ಮತ್ತು ಬಾಣವನ್ನು ಪ್ರಕ್ಷೇಪಿಸುತ್ತದೆ. ಅಪೇಕ್ಷಣೀಯ ಗುಣಗಳಲ್ಲಿ ಹಗುರವಾದ ತೂಕ, ಸವೆತ ನಿರೋಧಕತೆ, ಮತ್ತು ಜಲ ನಿರೋಧಕತೆ ಸೇರಿವೆ. ಹೆದೆಯ ಮಧ್ಯದಲ್ಲಿ ದ್ರವ್ಯರಾಶಿಯು ಅತ್ಯಂತ ಹೆಚ್ಚಿನ ಪರಿಣಾಮ ಹೊಂದಿರುತ್ತದೆ; ಹೆದೆಯ ಮಧ್ಯದಲ್ಲಿ ಒಂದು ಗ್ರಾಮ್‍ನಷ್ಟು ಹೆಚ್ಚಿನ ದ್ರವ್ಯರಾಶಿಯು ಬಾಣದ ವೇಗವನ್ನು ತುದಿಗಳಲ್ಲಿ ಸುಮಾರು ೩.೫ ಗ್ರಾಮ್ ಹೆಚ್ಚಿನ ದ್ರವ್ಯರಾಶಿಯಷ್ಟು ಕಡಿಮೆ ಮಾಡುತ್ತದೆ.

## ಹೆದೆಯ ವಸ್ತುಗಳು
ಸಾಂಪ್ರದಾಯಿಕ ವಸ್ತುಗಳಲ್ಲಿ ನಾರುಬಟ್ಟೆ, ಸೆಣಬ್ಯ್, ಇತರ ತರಕಾರಿ ನಾರುಗಳು, ಸ್ನಾಯು, ರೇಷ್ಮೆ, ಮತ್ತು ಕಚ್ಚಾ ತೊಗಲು ಸೇರಿವೆ. ತುರ್ತು ಪರಿಸ್ಥಿತಿಯಲ್ಲಿ ಬಹುತೇಕ ಯಾವುದೇ ನಾರನ್ನು ಬಳಸಬಹುದು. ಆಧುನಿಕ ಹಿಂಬಾಗು ಬಿಲ್ಲು ಅಥವಾ ಸಂಯುಕ್ತ ಬಿಲ್ಲಿನ ಮೇಲೆ ನೈಸರ್ಗಿಕ ನಾರುಗಳು ಬಹಳ ಅಸಾಮಾನ್ಯವಾಗಿರುತ್ತವೆ, ಆದರೆ ಈಗಲೂ ಪರಿಣಾಮಕಾರಿಯಾಗಿವೆ ಮತ್ತು ಈಗಲೂ ಸಾಂಪ್ರದಾಯಿಕ ಮರದ ಅಥವಾ ಸಂಯುಕ್ತ ಬಿಲ್ಲುಗಳಲ್ಲಿ ಬಳಸಲ್ಪಡುತ್ತವೆ. ತಂತಿ ಮತ್ತು ತೊಗಲಿನ ಹೆದೆಗಳು ನೀರಿನಿಂದ ತೀವ್ರವಾಗಿ ಪ್ರಭಾವಿತವಾಗಬಹುದು.

## ಉಲ್ಲೇಖಗಳು
ವರ್ಗ:ಬಿಲ್ಲುವಿದ್ಯೆ
ಬೂಕನ ಬೆಟ್ಟ

ಬೂಕನ ಬೆಟ್ಟ ಒಂದು ಐತಿಹಾಸಿಕ ಕ್ಷೇತ್ರ. ಇದು ಹಾಸನ ಜಿಲ್ಲೆಯ ಚನ್ನರಾಯಪಟ್ಟಣ ತಾಲೂಕಿನ ಹಿರೀಸಾವೆ ಹೋಬಳಿಯ ಬೂಕ ಎಂಬ ಹಳ್ಳಿಯ ಸಮೀಪದಲ್ಲಿ ಇದೆ. ಇದೊಂದು ಬೆಟ್ಟವಾಗಿದ್ದು ಬೂಕ ಎಂಬ ಹಳ್ಳಿಯ ಸಮೀಪದಲ್ಲೇ ಇರುವುದರಿಂದ ಇದಕ್ಕೆ ಬೂಕನ ಬೆಟ್ಟ ಎಂಬ ಹೆಸರು ಬಂದಿದೆ. ಬೆಟ್ಟದ ಮೇಲೆ ರಂಗನಾಥ ಸ್ವಾಮಿ ದೇವಾಲಯವಿದೆ. ಬೆಟ್ಟದ ಮೇಲೆಯೇ ಒಂದು ಪುಟ್ಟ ಕಲ್ಯಾಣಿ ಇದ್ದು ಈ ಕಲ್ಯಾಣಿ ಶ್ರವಣಬೆಳದಲ್ಲಿರುವ ಕಲ್ಯಾಣಿ ಜತೆಗೆ ಭೂಮಿಯಾಳದಲ್ಲಿ ಸಂಪರ್ಕವಿದೆ ಎಂಬುದು ಸ್ಥಳೀಯರ ನಂಬಿಕೆ. ಬೂಕನಬೆಟ್ಟದಿಂದ ಶ್ರವಣಬೆಳಗೊಳ ಬೆಟ್ಟಕ್ಕೆ ಸುಮಾರು ೧೫ ಕಿಲೋಮೀಟರ್ ದೂರವಿದೆ. ಪ್ರತಿ ವರ್ಷ ಭಾರಿ ದನಗಳ ಜಾತ್ರೆ ನಡೆಸಿ ಜಾತ್ರೆಯ ಕೊನೆಯಲ್ಲಿ ರಥೋತ್ಸವ ನಡೆಸಲಾಗುತ್ತದೆ. ರಂಗನಾಥಸ್ವಾಮಿ ದೇವರ ಅಡ್ಡಪಲ್ಲಕ್ಕಿ ಉತ್ಸವ ನಡೆಸಲಾಗುತ್ತದೆ. 

### ವಿಶೇಷತೆ 
ಪ್ರತಿ ವರ್ಷವೂ ವರ್ಷದ ಆರಂಭದಲ್ಲೇ ಭಾರೀ ದನಗಳ ಜಾತ್ರೆ ನಡೆಯುವುದು ಈ ಸ್ಥಳದ ವಿಶೇಷ. ಪ್ರತಿ ವರ್ಷ ಜನವರಿ ಮೊದಲ ವಾರದಲ್ಲಿ ಜಾತ್ರೆ ಆರಂಭವಾಗುತ್ತದೆ. ಸಂಕ್ರಾಂತಿ ಹಬ್ಬ ಮುಗಿದ ನಂತರ ರಥೋತ್ಸವ ನಡೆಯುತ್ತದೆ. ಸುಮಾರು ೧೫ ದಿನಗಳ ಕಾಲ ಜಾತ್ರೆ ನಡೆಯುತ್ತದೆ. ಈ ಸಂದರ್ಭದಲ್ಲಿ ಸುತ್ತಲಿನ ಹತ್ತಾರು ಹಳ್ಳಿಗಳ ರೈತರು ತಾವು ಸಾಕಿದ ದೇಸೀ ತಳಿಗಳ ಹಸುಗಳನ್ನು ಜಾತ್ರೆಯಲ್ಲಿ ಕಟ್ಟಿ ಪ್ರದಶಿ‍ಸುವುದೆಂದರೆ ದೊಡ್ಡಸ್ತಿಕೆಯ ಸಂಕೇತ. ರೈತರೆಲ್ಲರು ತಾವು ಸೇಕಿದ ಹೋರಿಗಳು, ಎತ್ತುಗಳು ಹಾಗೂ ಹಸುಗಳನ್ನು ಮೈತೊಳೆದು ಸಿಂಗರಿಸಿಕೊಂಡು ತಮಟೆ ವಾದ್ಯಗಳ ಮೂಲಕ ಮೆರವಣಿಗೆ ಮಾಡಿಕೊಂಡು ಜಾತ್ರೆಗೆ ಕರೆತರುತ್ತಾರೆ. ಆದರೆ ಒಂದೇ ಒಂದು ಸೀಮೆ ಹಸು ಅಥವಾ ಹೈಬ್ರಿಡ್ ಹಸುಗಳನ್ನು ಈ ಜಾತ್ರೆಯಲ್ಲಿ ಕಟ್ಟುವುದಿಲ್ಲ. ಕೇವಲ ನಾಟಿ ತಳಿಯ ಹಸುಗಳಿಗೆ ಮಾತ್ರ ಇಲ್ಲಿ ಅವಕಾಶ. ಇದಲ್ಲದೆ ಜಾತ್ರೆಯಲ್ಲಿ ರಂಗೋಲಿ ಸ್ಪರ್ಧೆ, ಗುಂಡು ಎತ್ತುವ ಸ್ಪರ್ಧೆ ಮುಂತಾದ ಗ್ರಾಮೀಣ ಕ್ರೀಡಾ ಕೂಟಗಳನ್ನು ಏರ್ಪಡಿಸಿ ಪ್ರಶಸ್ತಿ ನೀಡಲಾಗುತ್ತದೆ.

### ಹಸುಗಳಿಗೆ ಪ್ರಶಸ್ತಿ 
ದೇವಸ್ಥಾನ ಸಮಿತಿಯ ಸದಸ್ಯರು ಸುಮಾರು ಹದಿನೈದು ದಿನಗಳ ಕಾಲ ನಡೆಯುವ ಜಾತ್ರೆಯಲ್ಲಿ ಎಲ್ಲ ಹಸುಗಳನ್ನೂ ಸಮೀಕ್ಷೆ ನಡೆಸಿ ಉತ್ತಮ ಹೋರಿ ಅಥವಾ ಎತ್ತುಗಳ ಜೋಡಿಗೆ ಬಹುಮಾನ ಘೋಷಿಸುತ್ತಾರೆ. ಸ್ಥಳೀಯ ಎಂಎಲ್ಎ ಒಳಗೊಂಡಂತೆ ಸ್ಥಳೀಯ ಮುಖಂಡರನ್ನು ಸೇರಿಸಿ ಒಂದು ಕಾರ್ಯಕ್ರಮ ಮಾಡಿ ಉತ್ತಮ ಹೋರಿಗಳನ್ನು ಅಥವಾ ಎತ್ತುಗಳನ್ನು ಸಾಕಿದ ರೈತರಿಗೆ ಪ್ರಶಸ್ತಿ ಹಣವನ್ನು ನೀಡಿ ಪ್ರೋತ್ಸಾಹಿಸಲಾಗುತ್ತದೆ.

### ಪುರಾಣ ಕಥೆ 
ಬೆಟ್ಟದ ಮೇಲಿರುವ ದೇವಸ್ಥಾನದ ಪ್ರವೇಶ ದ್ವಾರದ ಹೊಸ್ತಿಲ ಬಳಿಯೇ ಬಾಲಕನೊಬ್ಬ ಕೈಮುಗಿದು ಮಲಗಿರುವ ಶಿಲ್ಪವೊಂದಿದೆ. ಈ ಶಿಲ್ಪದಲ್ಲಿರುವ ಬಾಲಕನ ಕುರಿತಂತೆ ಸುತ್ತಲಿನ ಹಳ್ಳಿಯುಲ್ಲಿ ಪುರಾಣ ಕಥೆಯೊಂದು ಚಾಲ್ತಿಯಲ್ಲಿದೆ. ಅದೆಂದರೆ ಬೆಟ್ದದ ಬಳಿಯೇ ಚನ್ನಹಳ್ಳಿ ಎಂಬ ಊರಿತ್ತಂತೆ. ಆ ಊರಿನ ಒಬ್ಬ ಪುಟ್ಟ ಬಾಲಕ ಊರು ತೊರೆದು ಹೋಗಿಬಿಡುತ್ತಾನೆ. ಇತ್ತ ಬರ ಮತ್ತು ಸಾಂಕ್ರಾಮಿಕ ರೋಗದ ಕಾರಣದಿಂದಾಗಿ ಊರಿನವರೆಲ್ಲರೂ ಚನ್ನಹಳ್ಳಿಯನ್ನು ತೊರೆಯುತ್ತಾರೆ. ಹತ್ತಿಪ್ಪತ್ತು ವಷ‍ಗಳ ನಂತರ ಮನೆಗಳೆಲ್ಲ ಮುರಿದು ಹಾಳುಗೋಡೆಗಳಷ್ಟೇ ನಿಂತಿರುತ್ತವೆ. ಊರುಬಿಟ್ಟು ಹೋಗಿದ್ದ ಬಾಲಕ ಪ್ರಾಯಕ್ಕೆ ಬಂದಿರುತ್ತಾನೆ. ಊರಿನ ನೆನಪಾಗಿ ಮರಳುತ್ತಾನೆ. ಆದರೆ ಊರಿನಲ್ಲಿ ಯಾರೊಬ್ಬರೂ ಇಲ್ಲದ್ದನ್ನು ಕಂಡು ಗಾಬರಿಯಾಗುತ್ತಾನೆ. ಅಳುತ್ತಾ ಎಲ್ಲ ಮನೆಗಳ ಒಳಗೂ ಹೋಗಿ ಯಾರಾದರೂ ಇದ್ದಾರೆಯೇ ಎಂದು ಹುಡುಕುತ್ತಿರುತ್ತಾರೆ. ಒಂದು ಮನೆಯ ಒಳಗೆ ಹೋದಾಗ ಕೊಳ್ಳಿದೆವ್ವವನ್ನು ಕಂಡು ಬೆಚ್ಚಿ ಬಿದ್ದು ಓಡತೊಡಗುತ್ತಾನೆ. ಕೊಳ್ಳಿದೆವ್ವವೂ ಕೂಡ ಈತನನ್ನ ಹಿಂಬಾಲಿಸುತ್ತಾ ಓಡುತ್ತದೆ. ಸನಿಹದಲ್ಲೇ ಇದ್ದ ಬೆಟ್ಟವನ್ನು ಏರಿ ಬಾಗಿಲ ಬಳಿ ಬಂದು 'ಕಾಪಾಡು ರಂಗನಾಥ' ಎಂದು ಚೀರುತ್ತಾ ಬೀಳುತ್ತಾನೆ. ಓಡಿ ಉಸಿರು ಕಟ್ಟಿದ್ದರ ಪರಿಣಾಮ ಆತ ಅಲ್ಲಿಯೇ ಮರಣ ಹೊಂದುತ್ತಾನೆ. ಇದಕ್ಕಾಗಿ ಬಾಗಿಲ ಬಳಿಯೇ ಆ ಬಾಲಕನ ಶಿಲೆಯನ್ನು ಕೆತ್ತಿದ್ದಾರೆ. ಬಾಲನ ಊರಿದ್ದ ಸ್ಥಳಕ್ಕೆ ಈಗಲೂ ಹಾಳುಚನ್ನಹಳ್ಳಿ ಎಂದೇ ಕರೆಯಲಾಗುತ್ತಿದೆ.

## ಉಲ್ಲೇಖಗಳು
## ಉಲ್ಲೇಖಗಳು
ಕಾಂತಮಂಗಲ

ಸುಳ್ಯ ಸಮೀಪವರ್ತಿ ಅಜ್ಜಾವರ ಗ್ರಾಮದಲ್ಲಿರುವ ಸ್ಥಳವೇ ಕಾಂತಮಂಗಲವಾಗಿದೆ. ಇದು *ಪಯಸ್ವಿನಿ ನದಿ* ದಡದಲ್ಲಿದೆ. ಇದರ ಆಚೆ ದಡದಲ್ಲಿ ಇನ್ನೊಂದು 'ಬೀರಮಂಗಲ'  ಎಂಬ ‌‍ಸ್ಥಳವಿದೆ. ಈ ಎರಡು ಸ್ಥಳನಾಮಗಳು ಒಂದರಿಂದ ಇನ್ನೊಂದು ನಿಷ್ಪನ್ನವಾಗಿದೆ. ಮುಖ್ಯವಾಗಿ ಚಾರಿತ್ರಿಕ ಅವಳಿ ಸೋದರರಿಂದ ನಿಷ್ಪನ್ನವಾಗಿದೆ. ಕಾಂತ ಮತ್ತು ಬೀರ ಎನ್ನುವ ಅವಳಿ ವೀರರು ಈ ಸ್ಥಳಗಳಲ್ಲಿ ನೆಲೆಯಾಗಿದ್ದ ಕಾರಣಕ್ಕಾಗಿ ಈ ಸ್ಥಳನಾಮಗಳು ಗುರುತಿಸಿಕೊಂಡಿವೆ. 'ಮಂಗಲ' ಎನ‍್ನುವ ಪದವು ಈ ವೀರರು ನಡೆದಾಡಿದ ಶುಭ ಲಕ್ಷಣದ  ನೆಲೆ 
ಎನ್ನುವ ಅರ್ಥದಲ್ಲಿ ಸೇರ್ಪಡೆಯಾಗಿದೆ.
## ಇತಿಹಾಸ
ಅಲ್ಲದೆ ಕಾಂತಮಂಗಲ ಬೀರಮಂಗಲಗಳಲ್ಲಿನ ಪದಗಳ ಉತ್ತರ ಪದ 'ಮಂಗಳ' ಎನ್ನುವ ಪದಕ್ಕೆ ಬೇರೆ ಅರ್ಥಗಳನ್ನು ನೀಡಬಹುದು. 'ಮಂಗಲ' ಎಂದರೆ ದುರ್ಗ ರಕ್ಷಣೆಗಾಗಿ ಇರುವ ಸೈನ್ಯಕ್ಕೆ ಬೇಕಾದ ಸೌಕರ್ಯಗಳುಳ್ಳ ಸ್ಥಳವೆಂಬ ಅರ್ಥವನ್ನು ಹೇಳಲಾಗುತ್ತದೆ. ಈ ಹಿನ್ನೆಲೆಯಲ್ಲಿ ಇದನ್ನು ದಂಡಿನವರು ಇರುವ ಕೋಟೆ-ಸ್ಥಳವೆಂದು ಅರ್ಥೈಸಬಹುದು. ಕಾಂತಮಂಗಲದಲ್ಲಿ ಕೋಟೆಯೊಂದಿದ್ದು ಬಹುಶಃ ಈ ಕೋಟೆ ಸೋದರ ಕಾಂತ ಮತ್ತು ಬೀರ ಎನ್ನುವ ವೀರರಿಂದ ರಕ್ಷಿಸಲ್ಪಟ್ಟ ಕಾರಣಕ್ಕಾಗಿ ಈ ಸ್ಥಳನಾಮಗಳು ಬಂದಿವೆ. ಅಲ್ಲದೆ ಇಲ್ಲೇ ಸುಬ್ರಹ್ಮಣ್ಯ ದೇವಸ್ಥಾನವು ಪಾಳು ಬಿದ್ದ ಸ್ಥಿತಿಯಲ್ಲಿತ್ತು. ಪುರಾಣ ಮೂಲ ಸುಬ್ರಹ್ಮಣ್ಯ ದೇವಸೇನಾನಿ, ಈ ಹಿನ್ನೆಲೆಯಲ್ಲಿ ಕೋಟೆಗಳಲ್ಲಿ ಅವನಿಗೆ ವಿಶೇಷ ಸ್ಥಾನ. ಕಾಂತಮಂಗಲ ಸ್ಥಳನಾಮದೊಂದಿಗೆ ಈ ಕುಮಾರ ಸಾನಿಧ್ಯ ಸಂಬಂಧ ಹೊಂದಿರುವುದು. ಚಾರಿತ್ರಿಕ ದೃಷ್ಟಿಯಿಂದ ಮಹತ್ವಪೂರ್ಣವಾಗಿದೆ. ಇಂದುಚೆನ್ನಕೇಶವ ದೇವಾಲಯದ ವಾಯುವ್ಯ ಭಾಗದಲ್ಲಿರುವ ಮುಖ್ಯ ಪ್ರಾಣ(ಹನುಮ) ಇದೇ ಕೋಟೆಯಯಲ್ಲಿ ಅನಾಥ ಸ್ಥಿತಿಯಲ್ಲಿತ್ತು. ಕೋಟೆಗೂ ಹನುಮನಿಗೂ ಸಂಬಂಧವಿದೆ. ಒಂದು ಕಲ್ಲಿನಲ್ಲಿ ಒರಟಾಗಿ ಕೆತ್ತಲಾಗಿದ್ದ ಹನುಮ, ಈ ಕಾಂತಮಂಗಲದ ಕೋಟೆಯಿಂದ ಬಂದು ಈಗ ಸುಳ್ಯ ಚೆನ್ನಕೇಶವ ದೇವಾಲಯದಲ್ಲಿ ವಾಸ್ತು ಸ್ವರೂಪದ ಕಂಚಿನ ಪ್ರತಿಮೆಯಾಗಿ ನೆಲೆಯಾಗಿದ್ದಾನೆ. ಅಲ್ಲದೆ ನೀರಿನಿಂದ ಕೂಡಿದ ಪರಿಸರವನ್ನು 'ಮಂಗಳ'ವೆಂದು ಕರೆಯಲಾಗುತ್ತಿತ್ತು. ಈ ದೃಷ್ಟಿಯಿಂದಲೂ ಕಾಂತಮಂಗಲ ಮುಖ್ಯವಾಗಿದೆ.

## ಭಾಷೆಗಳು
#  ತುಳು
#   ಕನ್ನಡ
#  ಕೊಂಕಣಿ
#  ಮಲೆಯಾಳ
#ಅರೆ ಭಾಷೆ

## ಕೃಷಿ
#    ಅಡಿಕೆ
#   ಬಾಳೆ
#   ಕರಿಮೆಣಸು
#  ರಬ್ಬರ
#  ಗೇರುಬೀಜ
#   ಭತ್ತ
#   ಶುಂಠಿ.
#  ಮರಗೆಣಸು
## ಸಂಸ್ಥೆಗಳು
ಸರಕಾರಿ ಪ್ರಾಥಮಿಕ ಶಾಲೆ
## ಇತರ ಕೊಂಡಿ
## ಉಲ್ಲೇಖಗಳು 
ವರ್ಗ:ಗ್ರಾಮಗಳು
ವರ್ಗ:ಸುಳ್ಯ ತಾಲ್ಲೂಕು
ಪೂಮಲೆ ಬೆಟ್ಟ

**ಪೂಮಲೆ ಬೆಟ್ಟ**ಉಬರಡ್ಕ ಮಿತ್ತೂರು ಗ್ರಾಮಕ್ಕೆ ಸೇರಿದೆ. ಸುಳ್ಯ ನಗರದಿಂದ *ಪೂರ್ವಾಭಿಮುಖ*ವಾಗಿ ನೋಡಿದರೆ ಈ ಬೆಟ್ಟ ನಮ್ಮನ್ನು ಆಕರ್ಷಿಸುತ್ತದೆ. 
## ಲಕ್ಷಣಗಳು
ದಟ್ಟಾರಣ್ಯದಿಂದ ಕೂಡಿದ ಮಲೆ ಹಲವು ಕಾರಣದಿಂದ ಗಮನೀಯವಾಗಿದೆ. ಈ ಮಿತ್ತೂರು ಗ್ರಾಮ ಪುೂಮಲೆ ಬೆಟ್ಟದಿಂದ ಆವೃತವಾಗಿದೆ, ಈ ಬೆಟ್ಟ ಸದಾ ಪೂ/ಹೂವುಗಳಿಂದ ಕೂಡಿರುತ್ತದೆ. ಆದ್ದರಿಂದ ಅದನ್ನು ಪೂಮಲೆ ಎಂದು ಕರೆಯಲಾಗುತ್ತದೆ. ಉಬರಡ್ಕದ ಪ್ರಧಾನ ಆರಾಧನಾ ದೈವಗಳಾಗಿ ಪೂಮಾಣಿ-ಕಿನ್ನಿಮಾಣಿ ದೈವಗಳು ಗುರುತಿಸಿಕೊಂಡಿವೆ. ಈ ದೈವಗಳಲ್ಲಿ ಹಿರಿಯ ದೈವ ಪೂಮಾಣಿಯಿಂದಾಗಿ ಈ ಬೆಟ್ಟಕ್ಕೆ ಪೂಮಾಲೆ ಎಂದು ಹೆಸರಿಸಲಾಗಿದೆಯಂತೆ.
## ಇತಿಹಾಸ
**ಕುಕ್ಕೆ**ಯಿಂದ ಹೊರಟು ಬಂದ ಉಲ್ಲಾಕುಳು ಬೇರೆ ಬೇರೆ ಕಡೆ ನೆಲೆನಿಂತು ಈ ಪೂಮಾಲೆ ಬೆಟ್ಟಕ್ಕೆ ಬರುತ್ತಾರೆ. ಇವರು ಬರುವಾಗ ಮಲೆಕುಡಿಯ ಮುದಿ ದಂಪತಿಗಳನ್ನು ಕಾಣುತ್ತಾರೆ. ನಮ್ಮನ್ನು ಇವರು ನೋಡಿದ್ದು ತಿಳಿಯಬಾರದೆಂದು ಅವರನ್ನು ಅಲ್ಲಿಯೇ ಮಾಯಕ ಮಾಡುತ್ತಾರೆ. ಹಾಗೆ ಮಾಯಕವಾದ ಮಲೆಕುಡಿಯರು ಸುಬ್ಬ-ಸುಬ್ಬಿ ಕಲ್ಲುಗಳಾಗಿ ರೂಪುಗೊಂಡರು.
ಈಗಲೂ ಎರಡು ಕಲ್ಲುಗಳು ಪೂಮಲೆಯಲ್ಲಿ ಈ ಹೆಸರಿನಿಂದ ಕರೆದುಕಳ್ಳುತ್ತವೆ. ಉಲ್ಲಾಕುಳು ಪೂಮಲೆಗೆ ಬಂದು ಚುಬ್ಬಕಲ್ಲು-ಕರಂಡೆಕಲ್ಲು ಎಂಬಲ್ಲಿ ಪ್ರಥತಃ ನೆಲೆಯಾಗುತ್ತಾರೆ. ಪೂಮಲೆಯ ತುದಿಭಾಗ ಸಮತಟ್ಟಾಗಿದ್ದು ಎರಡು ತುದಿಗಳು ಎತ್ತರವಾಗಿದೆ. ಈ ಎರಡು ಎತ್ತರದ ಭಾಗಗಳು ಉಲ್ಲಾಕುಳು ಕಾಲುಕೊಟ್ಟು ನಿಂತು ದೃಷ್ಟಿ ಹಾಯಿಸಿದಾಗ ಕೆಳಗಿನ ಊರು ಗೋಚರಿಸಿತು. ಪೂಮಲೆಯ ತುದಿಯಲ್ಲಿರುವ ಸ್ಥಳವೂ ಸುಳ್ಯಸೀಮೆಯ ಎಲ್ಲಾ ದೈವಗಳು ನೆಲೆಯಾಗಿರುವ ಸ್ಥಳವೆಂದು ಗುರುತಿಸಿಕೊಳ್ಳುತ್ತದೆ. ಹಾಗಾಗಿಯೇ ಈ ಸ್ಥಳವನ್ನು ***ದೈವಜಾಲ್*** ಎಂದು ಕರೆಯಲಾಗುತ್ತದೆ.

## ವಿಶೇಷತೆ
ಈ ಪೂಮಲೆ ಬೆಟ್ಟದ ತುದಿಯ ಬಂಡೆಕಲ್ಲಿನ ಮೇಲೆ ಶಂಕಾಕಾರದಲ್ಲಿ ಎರಡು ಬಾವಿಗಳಿದ್ದು, ಇವು ಸದಾ ನೀರಿನಿಂದ ಕೂಡಿವೆ. ಇದನ್ನು ಅಗಸ್ತ್ಯರು ತಮ್ಮ ತಪಸ್ಸಿನ ಅಗತ್ಯಕ್ಕಾಗಿ ನಿರ್ಮಿಸಿದ್ದಾರಂತೆ. ಉಬರಡ್ಕದ ದೈವಗಳಿಗೆ ಇಲ್ಲಿಂದ ಪುರಾಣ ಹಿನ್ನೆಲೆಯಲ್ಲಿ ನೀರನ್ನು ತರುವುದು ಸಂಪ್ರದಾಯವಾಗಿದೆ. ಉಲ್ಲಾಕುಳು ಬೆಟ್ಟದಿಂದ ಊರಕಡೆ ಕಣ್ಣಾಯಿಸಿ ತಮಗೆ ನೆಲೆಯೂರಲು ಯೋಗ್ಯ ಸ್ಥಾನಗಳಾಗುವುದೆಂದು ಯೋಚಿಸುತ್ತಾರೆ,  ಏಳು ಬಾಣಗಳನ್ನು ಬಿಡುತ್ತಾರೆ. ಅವು ಕ್ರಮವಾಗಿ ಇಂದಿನ ಮಿತ್ತೂರು ಉಲ್ಲಾಕುಳುಗಳ ನೆಲೆಗಳೆಂದು ಕರೆದುಕೊಳ್ಳುವ ಕೊಟ್ಟಾರದ ಧರ್ಮ *ಚಾವಡಿ/ಸುಳ್ಯಕೋಡಿ, ದೀಟಿಕೆ/ಮಿತ್ತೂರು ಚಾವಡಿ, ಅಡಿಗಾರ ಮಾಳ್ಯ, ಅಡ್ತಲೆ ಕೊಟ್ಯ/ ಮಡಿಯಾರ್ ಚಾವಡಿ, ಚಾಕಟೆಡಿ, ಒಲಸಿರಿ ಮಂಟಮೆ, ಪಡಂಪಾಡಿ ಮಾಡರಮನೆ* ಸ್ಥಳಗಳೆಂದು ಗುರುತಿಸಿಕೊಂಡಿವೆ. ಮಿತ್ತೂರು ಇರ್ವೆರ್ ಉಲ್ಲಾಕುಳು ಮತ್ತು ನಾಯರ್ ದೈವವನ್ನು ಇಂದು 'ಮೂವತ್ತೊಕ್ಲು'ನವರು ಆಚರಿಸಿಕೊಂಡು ಬರುತ್ತಾರೆ.
## ಉಲ್ಲೇಖಗಳು
ವರ್ಗ:ಊರಿನ ಹೆಸರು
ವರ್ಗ:ಪ್ರವಾಸಿ ತಾಣಗಳು
ಉಬರಡ್ಕ

ಉಬರಡ್ಕ ಗ್ರಾಮದ ಮಿತ್ತೂರು ಕೇ೦ದ್ರ ಸ್ಥಾನವೆಂದು ಕರೆದುಕೊಳ್ಳುವ ಸ್ಥಳವಾಗಿದೆ, 'ಮಿತ್ತೂರು ಎನ್ನುವ ಈ ಸ್ಥಳ ನಾಮದ ಬಗ್ಗೆ ಸಹಜವಾಗಿಯೇ ಎತ್ತರದ ಊರು ಎನ್ನುವುದು ಸ್ಪಷ‍್ಟವಾಗುತ್ತದೆ.'ಉಬರ್'ಎನ್ನುವ ಪದಕ್ಕೆ 'ಮೇಲೇರು' ಎನ್ನುವ ಅ‍ರ್ಥವಿದೆ.ತುಳುನಾಡಿನಲ್ಲಿ ಜೂನ್ ತಿಂಗಳಲ್ಲಿ ಬರುವ ಆರಂಭದ ಮಳೆಯ ಸಂದರ್ಭದಲ್ಲಿ ಹೊಳೆ ಮೀನುಗಳು ಎತ್ತರದ ಕಡೆಗೆ ಚಲಿಸುವುದು ಪ್ರಾಕೃತಿಕ ಸಹಜತೆ.ಮುಖ್ಯವಾಗಿ ಮೀನುಗಳು ಮೊಟ್ಟೆ ಇಡುವ,ಮರಿ ಮಾಡುವ ಕಾರಣಕ್ಕಾಗಿ ಹೀಗೆ ಮೇಲೇರುತ್ತದೆ.ಈ ಕ್ರಿಯೆಯನ್ನು ತುಳುವರು 'ಉಬೇರ್' ಹತ್ತುವುದು ಎನ್ನುತ್ತಾರೆ. ಹೀಗೆ ಮೀನುಗಳು 'ಉಬೇರ್' ಹತ್ತುವ ಅಡ್ಕ/ಬಯಲ್/ಬೈಲನ್ನು ಕ್ರಮೇಣ 'ಉಬರಡ್ಕ'ಎಂದು ಕರೆಯಲಾಗಿದೆ.
## ಬೌಗೋಳಿಕ
## ಇತರ ಪ್ರದೇಶಗಳು
### ಸುಳ್ಯಕೋಡಿ
ಇದೊಂದು ಇತಿಹಾಸಿಕ ಘಟನಾ ಕಾರಣ ಮೂಲವಾಗಿ ರೂಪುಗೊಂಡ ಸ್ಥಳನಾಮವಾಗಿದೆ. ಕೋಡಿ ಎಂದರೆ ಬದಿ, ಮೂಲೆ ಎನ್ನುವ ಅರ್ಥಗಳಿವೆ. ಸುಳ್ಯವನ್ನು ಹಿಂದೆ ಬೀಡು ಬಲ್ಲಾಳರು ಆಳುತ್ತಿದ್ದರು.ಸುಳ್ಯ ಪನ್ನೆಬೀಡಿನ ಬಲ್ಲಾಳ ಸಂತತಿ ಉಬರಡ್ಕದಲ್ಲಿತ್ತು.ಸುಳ್ಯ ಪನ್ನೆಬೀಡು ದುರ್ಬಲವಾದ ತರುವಾಯಸುಳ್ಯಕೋಡಿ-ಕೊಟ್ಟರಾದ ಬಲ್ಲಾಳರು ಅಮರ ಸುಳ್ಯದ ಆಡಳಿತ ನೋಡಿಕೊಳ್ಳುತ್ತಿದ್ದರು.ಸುಳ್ಯದೊಂದು ಕೋಡಿಯಲ್ಲಿರುವ ಈ ಸ್ಥಳದಲ್ಲಿ ಸೀಮೆ ಕಟ್ಟಳೆಯವರು ಬಂದು ದೈವ-ದೇವರ ಆಡಳಿತ ಸಂಭಂಧಿಯಾಗಿ ಸೇರುತ್ತಿದ್ದರು.ಹೀಗೆ ಸೇರುತ್ತಿದ್ದ ಈ ಸ್ಥಳ ಮುಂದೆ ಸುಳ್ಯದವರು ಸೇರುವ ಕೋಡಿ 'ಸುಳ್ಯಕೋಡಿ'ಯಾಯಿತೆಂದು ಪ್ರತೀತಿ.
### ಬಳ್ಳಡ್ಕ
ಈ ಹೆಸರಿನ ಸ್ಥಳವು ಉಬರಡ್ಕ ಗ್ರಾಮದಲ್ಲಿದೆ.ಸುಳ್ಯ ಕೇಂದ್ರದಿಂದ ಸುಮಾರು ೨ಕಿ.ಮೀ. ಅಂತರದ ಪೂರ್ವ ಭಾಗದಲ್ಲಿದೆ.ಭತ್ತದ ಬೆಳೆಗೆ ಹೆಸರುವಾಸಿಯಾಗಿರುವ ಈ ಸ್ಥಳವು ಬಯಲು ಪ್ರದೇಶವಾಗಿದ್ದು,ಸುತ್ತ ಗುಡ್ಡೆಗಳಿಂದ ಅಮೃತವಾಗಿದೆ.ಬಯಲುಸ್ಥಳವನ್ನು ತುಳುವಿನಲ್ಲಿ 'ಅಡ್ಕ' ಎನ್ನಲಾಗುತ್ತದೆ. ಪ್ರಾಚೀನವಾಗಿ ಈ ಪ್ರದೇಶವನ್ನು ಸುಳ್ಯಕೋಡಿ,ಕೊಟ್ಟಾರದ ಬಲ್ಲಾಳರು ಆಳ್ವಿಕೆ ನಡೆಸುತ್ತಿದ್ದರು,ಅಲ್ಲದೆ ಈ ಅಡ್ಕವು  ಇವರಿಗೆ ಸೇರಿತ್ತು. ಬೀಡಿನ ಎತ್ತುಗಳು ಮತ್ತು ಕುದುರೆಗಳಿಗೆ ಮೇಯಲು ಬಳಸುತ್ತಿದ್ದ ಈ ಸ್ಥಳವು ಕ್ರಮೇಣ ಬಳ್ಳಡ್ಕವಾಯಿತೆಂದು ಪ್ರತೀತಿ.ಭೌಗೋಳಿಕ ದೃಷ್ಟಿಯಿಂದ ಭೋಳ್+ಅಡ್ಕ ಕ್ರಮೇಣ ಬಳ್ಳಡ್ಕವಾಗಿರುವ ಸಾಧ್ಯತೆ ಇದೆ.'ಬಳ್ಳ' ಎನ್ನುವ ಪದಕ್ಕೆ ಅಳತೆಮಾನ ಎನ್ನುವ ಅರ್ಥವು ಇದೆ.ಕೃಷಿ ಮುಖ್ಯವಾದ ಭತ್ತವನ್ನು ಅಳತೆ ಮಾಡುವುದಕ್ಕೆ 'ಕಳಸೆ' ಎನ್ನುವ ಅಳತೆಮಾನವನ್ನು ಬಳಸುತ್ತಿದ್ದರು.ಹತ್ತು ಕಳಸೆಯ ಅಳತೆಯನ್ನು ಒಂದು 'ಬಳ್ಳ' ಎಂದು ಕರೆಯುತ್ತಿದ್ದರು.ಭತ್ತ ಬೆಳೆಯುವ,ಹೆಚ್ಚು ಬೆಳೆ ನೀಡುವ 'ಬೈಲ್'ಎನ್ನುವ ಅರ್ಥದಲ್ಲಿ ಬಳ್ಳ+ಅಡ್ಕ >'ಬಳ್ಳಡ್ಕ ಆಗಿದೆ ಎಂದು ವಾಡಿಕೆಯಲ್ಲಿ ಹೇಳಲಾಗುತ್ತದೆ.

## ಉಲ್ಲೇಖಗಳು
ವರ್ಗ:ಗ್ರಾಮಗಳು
ವರ್ಗ:ಸುಳ್ಯ ತಾಲ್ಲೂಕು
ಕರ್ನಾಟಕದ ಕಲೆ ಮತ್ತು ಸಂಸ್ಕೃತಿ

[[ಚಿತ್ರ:FullPagadeYakshagana.jpg|right|thumb|311x311px| ಯಕ್ಷಗಾನ ಕಲಾವಿದ]]

ಭಾರತದಲ್ಲಿ ಕರ್ನಾಟಕ ರಾಜ್ಯದ ದಕ್ಷಿಣ ಭಾಗವು ವೈಶಿಷ್ಟ್ಯವಾದ ಕಲೆ ಮತ್ತು ಸಂಸ್ಕೃತಿಯನ್ನು ಹೊಂದಿದೆ.  ಕರ್ನಾಟಕದ ಸ್ಥಳೀಯ ಮೂಲದ ವೈವಿಧ್ಯಮಯ ಭಾಷಾ ಮತ್ತು ಧಾರ್ಮಿಕ ಜನಾಂಗೀಯತೆಯು ರಾಜ್ಯದ ದೀರ್ಘಕಾಲೀನ ಐತಿಹಾಸಿಕ  ಸಾಂಸ್ಕೃತಿಕ ಪರಂಪರೆಯನ್ನು ಹೊಂದಿದೆ. ಕರ್ನಾಟಕವು  ಕನ್ನಡಿಗರಲ್ಲದೆ  ತುಳು ವಾಸಿಗರಿಗೆ  ನೆಲೆಯಾಗಿದೆ ಮತ್ತು ಅವರು ತಮ್ಮನ್ನು ಕನ್ನಡಿಗರು ಎಂದು ಪರಿಗಣಿಸುತ್ತಾರೆ.  ಟಿಬೆಟಿಯನ್,ಬೌದ್ಧರು, ಸಿದ್ಧಿ ಬುಡಕಟ್ಟು ಜನಾಂಗದವರು ಮತ್ತು ಕೆಲವು ಇತರ ಜನಾಂಗೀಯ ಗುಂಪುಗಳು ಕೂಡಾ ಕರ್ನಾಟಕದಲ್ಲಿ ನೆಲೆಗೊಂಡಿವೆ.    ಕರ್ನಾಟಕದ ಕರಾವಳಿ ಭಾಗದಲ್ಲಿ ಸಾಂಪ್ರದಾಯಿಕ ಜಾನಪದ ಕಲೆಗಳು  ರಂಗಭೂಮಿಯ ಪ್ರಮುಖ  ರೂಪವಾಗಿದೆ.  ಭಾರತದಲ್ಲಿ ಕರ್ನಾಟಕದ ಸಮಕಾಲೀನ ರಂಗಭೂಮಿಯ ಸಂಸ್ಕೃತಿಯು ಗುಬ್ಬಿ ವೀರಣ್ಣ ನಾಟಕ ಕಂಪನಿಯಿಂದ ಸ್ಥಾಪಿತವಾದ  ಸಂಘಟನೆಗಳಾದ ನೀನಾಸಂ, ರಂಗ ಶಂಕರ ಮತ್ತು ರಂಗಾಯಣ   ದಷ್ಟೆ ರೋಮಾಂಚಕವಾಗಿದೆ.. ವೀರಗಾಸೆ, ಕಂಸಾಳೆ ಮತ್ತು ಡೊಳ್ಳು ಕುಣಿತಾ ಜನಪ್ರಿಯ ನೃತ್ಯ ಪ್ರಕಾರಗಳಾಗಿವೆ.  ಭರತನಾಟ್ಯವು ಸಹ  ಕರ್ನಾಟಕದಲ್ಲಿ ವ್ಯಾಪಕ ಪ್ರೋತ್ಸಾಹವನ್ನು ಹೊಂದಿದೆ.

ಕರ್ನಾಟಕವು ಹಿಂದೂಸ್ಥಾನಿ ಮತ್ತು ಕರ್ನಾಟಕ ಗಾಯಕರು ಏಳಿಗೆ ಹೊಂದಿದ ಏಕೈಕ ಭಾರತೀಯ ರಾಜ್ಯವಾಗಿದೆ.  ಉತ್ತರ ಕರ್ನಾಟಕವು ಹಿಂದೂಸ್ಥಾನಿ ಸಂಗೀತಕ್ಕೆ ಪ್ರಸಿದ್ಧವಾಗಿದೆ ಮತ್ತು ದಕ್ಷಿಣ ಕರ್ನಾಟಕವು ಕರ್ನಾಟಕ ಸಂಗೀತಕ್ಕೆ ಹೆಸರುವಾಸಿಯಾಗಿದೆ.

### ಕರ್ನಾಟಕ ಸಂಗೀತ 
### ಹಿಂದೂಸ್ಥಾನಿ 
ಹಿಂದೂಸ್ಥಾನಿ ಸಂಗೀತದಲ್ಲೂ ಕರ್ನಾಟಕವು ಒಂದು ಪ್ರಮುಖ ಸ್ಥಾನವನ್ನು ಗಳಿಸಿದೆ.  ಕರ್ನಾಟಕದ ಹಲವಾರು ಹಿಂದೂಸ್ಥಾನಿ ಸಂಗೀತಗಾರರು ಕಾಳಿದಾಸ ಸನ್ಮಾನ್, ಪದ್ಮ ಭೂಷಣ್ ಮತ್ತು ಪದ್ಮ ವಿಭೂಷಣ ಪ್ರಶಸ್ತಿಗಳನ್ನು ಪಡೆದುಕೊಂಡಿದ್ದಾರೆ. ಕೆಲವು ಪ್ರಸಿದ್ಧ ಸಂಗೀತಕಾರರು ಗಂಗುಬಾಯಿ ಹಾನಗಲ್, ಪುಟ್ಟರಾಜ್ ಗೌವಿ, ಪ. ಭೀಮಸೇನ್ ಜೋಶಿ, ಪ. ಮಲ್ಲಿಕಾರ್ಜುನ್ ಮನ್ಸೂರ್, ಬಸವರಾಜ್ ರಾಜ್ಗುರು, ಸವಾಯಿ ಗಂಧರ್ವ 

### ಯಕ್ಷಗಾನ 
ಯಕ್ಷಗಾನವು ಕರ್ನಾಟಕದ ಕರಾವಳಿಯ ಒಂದು ನಾಟಕೀಯ ರೂಪವಾಗಿದೆ.  ಜಾನಪದ ಮತ್ತು ಶಾಸ್ತ್ರೀಯ ಸಂಪ್ರದಾಯದ ಸಮ್ಮಿಳನವು ಯಕ್ಷಗಾನವನ್ನು ವರ್ಣರಂಜಿತ ವೇಷಭೂಷಣಗಳು, ಸಂಗೀತ, ನೃತ್ಯ, ಹಾಡುವಿಕೆ, ಮತ್ತು ಮುಖ್ಯವಾಗಿ ಸಂಭಾಷಣೆಗಳನ್ನು ಹಾರಾಡುತ್ತ ಸಂಯೋಜಿಸುವ ಒಂದು ವಿಶಿಷ್ಟವಾದ ಕಲೆಯ ರೂಪವನ್ನು ಮಾಡುತ್ತದೆ.  ಪ್ರಶಸ್ತಿ ವಿಜೇತ ಪ್ರದರ್ಶಕರಲ್ಲಿ ಶಂಬು ಹೆಗ್ಡೆ, ಚಿತ್ತನಿ ರಾಮಚಂದ್ರ ಹೆಗ್ಡೆ ಸೇರಿದ್ದಾರೆ.  ಯಕ್ಷಗಾನ ಮತ್ತು ಡಾಲು ಕುನಿತಾ ಕರ್ನಾಟಕದ ಎರಡು ಜನಪ್ರಿಯ ನೃತ್ಯ ಪ್ರಕಾರಗಳಾಗಿವೆ.  ಗಮಕಾ ಕರ್ನಾಟಕ ಸಂಗೀತದ ಆಧಾರದ ಮೇಲೆ ಒಂದು ಅನನ್ಯ ಸಂಗೀತ ರೂಪವಾಗಿದೆ.

### ಚಿತ್ರಕಲೆ 
ಚಿತ್ರಕಲೆಯ ರವಿ ವರ್ಮಾ ಶಾಲೆಯ ಸಾಮಾನ್ಯ ಪ್ರಭಾವದೊಂದಿಗೆ ಬಂಗಾಳವು ಮೈಸೂರು ವರ್ಣಚಿತ್ರದ ಮೇಲೆ ಪ್ರಭಾವ ಬೀರಿತು.  ಕಿಂಗ್ ಕೃಷ್ಣರಾಜ ಒಡೆಯರ್ III ಸೇರಿದಂತೆ ಪ್ರಸಿದ್ಧ ವರ್ಣಚಿತ್ರಕಾರರು ಪೋಷಿಸಿದರು ಸುಂದರಯ್ಯ, ತಂಜಾವೂರು Kondayya ಮತ್ತು Alasinrayya.  ರಾಜ ಕೃಷ್ಣರಾಜ ಒಡೆಯರ್ IV ಕೆ. ವೆಂಕಟಪ್ಪ, ಕೇಶವಯ್ಯ, ವೈ. ನಾಗರಾಜು, ವೈ. ಸುಬ್ರಹ್ಮಣ್ಯ ರಾಜು, ಪವನ್ಜೆ, ಮತ್ತು ಕಾಮದೊಲಿಗಳನ್ನು ಪೋಷಿಸಿದರು.  ಚಾಮರಾಜೇಂದ್ರ ಟೆಕ್ನಾಲಜಿಕಲ್ ಇನ್ಸ್ಟಿಟ್ಯೂಟ್ (ಸಿ.ಟಿ.ಐ-ಪ್ರಸ್ತುತ ಚಮರಾಜೇಂದ್ರ ಅಕಾಡೆಮಿ ಆಫ್ ವಿಷುಯಲ್ ಆರ್ಟ್ಸ್-ಸಿಎವಿಎ ಆಗಿ ಮಾರ್ಪಡಿಸಲಾಗಿದೆ), ಜಗನ್ ಮೋಹನ್ ಆರ್ಟ್ ಗ್ಯಾಲರಿ ಮತ್ತು ವೆಂಕಟಪ್ಪ ಆರ್ಟ್ ಗ್ಯಾಲರಿಯು ಈ ಉಚ್ಛ್ರಾಯದ ನೆನಪುಗಳಾಗಿವೆ.  ಚಿತ್ರಕಲಾ ಪರಿಷತ್ ಎಂಬುದು ಕರ್ನಾಟಕದ ಒಂದು ಸಂಘಟನೆಯಾಗಿದ್ದು, ದೃಶ್ಯ ಕಲೆಗಳನ್ನು, ಅದರಲ್ಲೂ ವಿಶೇಷವಾಗಿ ಜಾನಪದ ಮತ್ತು ಸಾಂಪ್ರದಾಯಿಕ ಕಲೆಗಳನ್ನು ಉತ್ತೇಜಿಸಲು ಸಮರ್ಪಿಸಲಾಗಿದೆ.

## ಉಲ್ಲೇಖಗಳು 
ವರ್ಗ:Pages with unreviewed translations
ರಾಜಾಸೀಟ್

**ಕೊಡಗು** ಜಿಲ್ಲೆಯ ಮಡಿಕೇರಿ ಯಲ್ಲಿರುವ ರಾಜಾಸೀಟ್ ಒಂದು ಪ್ರವಾಸಿ ತಾಣ. ಕೊಡಗಿನ ಪ್ರವಾಸಿ ತಾಣಗಳ ಪೈಕಿ ಮಡಿಕೇರಿಯಲ್ಲಿರುವ ರಾಜಾಸೀಟ್ ಪ್ರಮುಖ ಸಂದರ್ಶನ ತಾಣವಾಗಿದೆ.
thumb|ರಾಜಾಸೀಟ್, ಮಡಿಕೇರಿ
## ವೈಶಿಷ್ಟ್ಯಗಳು
ಇದು ನಿರ್ದಿಷ್ಟವಾದಿಯಲ್ಲಿ ಹೂಬಿಡುವ ಹೂಗಳ ಮತ್ತು ಕಾರಂಜಿಗಳ ಒಂದು ಉದ್ಯಾನವನ. ಈ ಕಾರಂಜಿಗಳು  ಸಂಗೀತ ಮಯವಾಗಿದ್ದು ಬಣ್ಣ ಬಣ್ಣದ ನೀರನ್ನು ಸಂಗೀತದ ಲಯಕ್ಕೆ ತಕಂತೆ ಹಾರಿಸಲಾಗುತದೆ.ಮುಂಜಾನೆ,ಸಂಜೆ ಮಾತ್ರವಲ್ಲ ಮಟ ಮಟ ಮದ್ಯಾನದಲ್ಲಿಯೂ ಇಲ್ಲಿ ತಂಗಾಳಿ ಬೀಸುತಿರುತ್ತದೆ.ಹಾಗೆಯೇ ಉದ್ಯಾನವನಕ್ಕೆ ಕೊಡಗಿನ ರಾಜರ ನೆನಪಿಗೆ ಈ ಹೆಸರನ್ನು ಇಡಲಾಗಿದೆ.ಮಡಿಕೇರಿ ನಗರದ ಅಂಚಿನಲ್ಲಿ ನಿರ್ಮಾಣವಾಗುತ್ತಿರುವ ಈ ಉದ್ಯಾನವನದಿಂದ ಇಣುಕಿ ನೋಡಿದರೆ ಒಂದೆಡೆ ಮೈಜುಮ್ಎನಿಸುವ ಕಂದಕ ಕಂಡರೆ ಮತ್ತೊಂದೆಡೆ ಪ್ರಕೃರ್ತಿಯ ವಿಹಂಗಮ ನೋಟ ಮನವನ್ನು ಪುಳಕಗೊಳಿಸುತ್ತದೆ.
## ಇತಿಹಾಸ
ರಾಜಾಸೀಟಿನಲ್ಲಿ ಸಣ್ಣದಾದ ಪೆವಿಲಿಯನ್ ಇದ್ದು ಇದನ್ನು ಕಲ್ಲು ಮತ್ತೆ ಗಾರೆಯಿಂದ ಮಾಡಲಾಗಿದೆ.ನಾಲ್ಕು ಕಂಬಗಳನ್ನು ಬೆಂಬಲಕ್ಕೆ ನಿರ್ಮಿಸಿ ಕಮಾನನ್ನು ಕೂಡ ನಿರ್ಮಿಸಲಾಗಿದೆ.ಕೊಡಗು ರಾಜರು ತಮ್ಮ ರಾಣಿಯರ ಜೊತೆ ಈ ಉದ್ಯಾನದಲ್ಲಿ ಸಮಯ ಕಳೆಯುತ್ತಿದ್ದರು.ಕೊಡಗು ರಾಜರ ನೆನಪನ್ನು ಈ ನಿರ್ಮಾಣವು ಮಾಡುತ್ತದೆ.ದೂರದಲ್ಲಿ ಮುಗಿಲೆತ್ತರದಲ್ಲಿ ಬೆಳೆದು ಪೈಪೋಟಿ ನೀಡಲೇನೋ ಎಂಬಂತೆ ನಿಂತಿರುವ ಗಿರಿ  ಶಿಖರಗಳು.ಅವುಗಳ ನಡುವಿನ ಇಳಿ ಜಾರಿನಲ್ಲಿ ಬೆಳೆದು ನಿಂತ ಹೆಮ್ಮರಗಳು.ಕಾಫಿ,ಏಲಕ್ಕಿ,ತೋಟಗಳ ನಡುವಿನ ಗದ್ದೆ ಬಯಲುಗಳು.ಪಕ್ಕದ ಗುಡ್ಡದಲ್ಲಿ ಒಥೋತಾಗಿ ಎದ್ದು ನಿಂತ ಜನ ವಸತಿಗಳು.ಕೆಳಗಿನ ಕಂದಕದ ಅಂಕು ಡೊಂಕಾದ ರಸ್ತೆಯಲ್ಲಿ ಸಾಗಿ ಬರುವ ವಾಹನಗಳು.ಹೀಗೆ ಒಂದೆರಡಲ್ಲ ಹತ್ತಾರು ದೃಶ್ಯಗಳು ಕಣ್ಣಿಗೆ ರಾಜುತ್ತದೆ.ಆ ವಾತಾವರಣ ಮತ್ತು ಸಣ್ಣ ಹಾಗೂ ದೊಡ್ಡ ಪರ್ವತಗಳು ಮಂಜಿನಿಂದ ಕವಿದಿದ್ದು,ಈ ಪ್ರದೇಶವು ಕೊಡಗು ರಾಜರ ಪ್ರಜ್ಞೆಯನ್ನು ನೆನಪಿಸುತ್ತದೆ.ಸುತ್ತಲಿನ ಬಂಡೆ ಮತ್ತು ಪರ್ವತಗಳಿಗಿಂತ ಎತ್ತರದಲ್ಲಿ  ನಿರ್ಮಾಣ ಮಾಡಲಾಗಿರುವುದರಿಂದ ರಾಜಾಸೀಟ್ನಲ್ಲಿ ಕೂತು ಸುತ್ತಲಿನ ಪರಿಸರವನ್ನು ನೋಡಿ ಆನಂದಿಸಬಹುದು.ಇಡೀ ಕಣಿವೆಗೆ ಬಂಗಾರದ ಕಿರಣಗಳನ್ನು ಹೊಮ್ಮಿಸುವ ಸೂರ್ಯೋದಯ ಮತ್ತು ಸೂರ್ಯಾಸ್ತ್ರವನ್ನು ನೋಡುವುದು ಒಂದು ಅನುಭವ. ಇಲ್ಲಿ ಮಕ್ಕಳು ಆಟ ಆಡುವುದಕ್ಕೆ ಕೂಡ ಸೌಲಭ್ಯ ಒದಗಿಸಲಾಗಿದೆ.ಮುಂಜಾನೆಯಲ್ಲಿ ಸದಾ ಮಡಿಕೇರಿಗೆ ಮುತ್ತಿಕ್ಕುವ ಮಂಜಿಗೆ ರಾಜಾಸೀಟು ದೃಶ್ಯ ಬರೆಯುವ ಕ್ಯಾನ್ವಾಸ್.ಗುಡ್ಡದಲ್ಲಿ ಬೆಳ್ಳಿಯಂತೆ ಸುರಿದು ಕಂದಕಗಳನ್ನೆಲ್ಲ ತುಂಬಿ ಮಂಜಿನ ಸಾಗರ ಸೃಷ್ಟಿಸಿ ನೋಡುಗರನ್ನು ತಬ್ಬಿಬ್ಬು ಗೊಳಿಸುವ ಆ ಗುಡ್ಡ ಈ ಗುಡ್ಡ ಮದ್ಯದ ಕಣಿವೆಗೆ ಸೇತುವೆ ಕಟ್ಟಿ ಒಂದೆಡೆಯಿಂದ ಮತ್ತೊಂದೆಡೆಗೆ ಲಾಗ ಹೊಡೆಯುವ ಮಂಜಿನ ಮಂಗನಾಟಕ್ಕೆ ಕಣಿವೆಗಳ ನಡುವಿನ ಹಾವು ಸರಿದಂತಿರುವ ರಸ್ತೆಯಲ್ಲಿ ಸಾಗಿ ಬರುವ ವಾಹನಗಳ ಮಂದ ದೀಪಗಳು ಹೊಸ ಅನುಭವಕ್ಕೆ ರಾಜಾಸೀಟ್ ಸಾಕ್ಷಿಯಾಗುತ್ತದೆ.
## ಪ್ರಾರಂಭ
ಹಾಗೆ ನೋಡಿದರೆ ಇವತ್ತು ಉದ್ಯಾನವನವಾಗಿ ಕಂಗೊಳಿಸುವ ರಾಜಾಸೀಟ್ ಒಂದು ಕಾಲದಲ್ಲಿ ಬ್ರಿಟಿಷರ ಮಸಣವಾಗಿತ್ತು.ಕಾಲಕ್ರಮೇಣ ಇಲ್ಲಿದ್ದ ಬ್ರಿಟಿಷರ ಶವಪೆಟ್ಟಿಗೆಗಳನ್ನು ಬೇರೆಡೆಗೆ ಸ್ಥಳಾಂತರಿಸಿ ಉದ್ಯಾನವನ್ನು ಅಭಿವೃದ್ಧಿಗೊಳಿಸಲಾಯಿತು ಎಂದು ಹೇಳಲಾಗುತ್ತದೆ.ಈ ಉದ್ಯಾನಕ್ಕೆ ರಾಜಾಸೀಟ್ ಎಂಬ ಹೆಸರು ಹೇಗೆ ಬಂತೆಂಬುವುದರ ಬಗ್ಗೆ ಇತಿಹಾಸದ ಪುಟಗಳನ್ನೂ ತಿರುವಿದರೆ ಒಂದಷ್ಟು ಮಾಹಿತಿ ದೊರೆಯುತ್ತದೆ.ಹಿಂದೆ  ಚಿಕ್ಕ ವೀರರಾಜನ ಕಾಲದಲ್ಲಿ ರಾಜ ಸಂಜೆಯ ಸಮಯದಲ್ಲಿ ಅರಮನೆಯಿಂದ ರಾಣಿಯೊಂದಿಗೆ ವಿಹಾರ ಹೊರಟು ನಗರ ದಂಚಿಗೆ ಬಂದು ಕುಳಿತು ದಿನನಿತ್ಯ ಸೂರ್ಯಾಸ್ತಮಾನದ ಸುಂದರ ದೃಶ್ಯಗಳನ್ನು ನೋಡುತ್ತಿದ್ದಂತೆ.ರಾಜ ಕುಳಿತು ನೋಡುತ್ತಿದ್ದ ಸ್ಥಳವೇ ಮುಂದೆ ರಾಜಾಸೀಟ್ ಆಯಿತು.ಬ್ರಿಟಿಷರ ಆಡಳಿತಾವಧಿಯಲ್ಲಿ ಇಲೊಂದು  ಸಿಮೆಂಟ್ ಹಾಗೂ ಹೆಂಚು ಬಳಸಿ ನಾಲ್ಕು ಕಮಾನುಗಳುಳ್ಳ ಭವ್ಯ ಮಂಟಪIವನ್ನು ನಿರ್ಮಿಸಲಾಯಿತು.ಈ ಮಂಟಪ ಅಂದಿನಿಂದ ಇಂದಿನವರೆಗೆ ರಾಜಾಸೀಟಿನ ಪ್ರಮುಖ ಆಕರ್ಷಣೆಯಾಗಿದೆ.

## ಉಲ್ಲೇಖಗಳು
ವರ್ಗ:ಪ್ರವಾಸಿ ತಾಣಗಳು
ಕೇರ್ಪಳ

## ಕೇರ್ಪಳ ಸ್ಥಳ ಪುರಾಣ
ಈ ಕುರಿತಾದ ಐತಿಹ್ಯಗಳು ಭಿನ್ನರೂಪಗಳು ಸಿಗುತ್ತದೆ.ಅವುಗಳ ಆಶಯ ಮಾತ್ರ ಒಂದೇ ಆಗಿವೆ. ಅದನ್ನು ಹೀಗೆ ಸಂಗ್ರಹವಾಗಿ ಹೇಳಬಹುದು.  ಅದನ್ನು ಬೇರೆ ಬೇರೆ ಕಡೆ ನೆಲೆಗೊಳಿಸಿ ಪೂಜಿಸಿದನಂತೆ, ಕಾಲಾಂತರದಲ್ಲಿ ಅವನಿಗೆ ಕಷ್ಟ ನಷ್ಟಗಳು ಸಂಭವಿಸಿದಂತೆ ಅದರ ಪ್ರಾಯಶ್ಚಿತವಾಗಿ  ಈ ಪ್ರತಿಮೆಯನ್ನು ಯೋಗ್ಯಸ್ಥಾನದಲ್ಲಿ ಪ್ರತಿಷ್ಠಾಪಿಸಲು ಆರೈಸುತ್ತಿದ್ದನಂತೆ. ಪನ್ನೆ ಬೀಡಿನ ಬಲ್ಲಾಳ ತಾನು ತಂದ ಪ್ರತಿಮೆಯನ್ನು ಪ್ರತಿಷ್ಠಾಪಿಸಲು ಯೋಗ್ಯ ಸ್ಥಳವನ್ನು ಅರಸುತ್ತಿರುವಾಗ ಘಟನೆಯೊಂದು ಜರಗಿತು. ಎತ್ತರವಾದ ವೃಕ್ಷಗಳಿಂದಲೂ ಲತೆಗಳಿಂದಲೂ ಕೂಡಿ ಸೂರ್ಯ ರಶ್ಮಿ ಕೂಡ ಬೀಳದ ದಟ್ಟಾರಣ್ಯದಿಂದಾವೃತವಾದ  ಪ್ರಾಣಿ-ಪಕ್ಷಿ ಜೀವ ಸಂಕುಲದಿಂದ ರಮಣೀಯವಾದ ಪ್ರದೇಶದಲ್ಲಿ ಗುಣಲಕ್ಷದ ದನವೊಂದು ಮತ್ತು ಅನತಿ ದೂರದಲ್ಲಿ ಹುಲಿಯೊಂದು ಮಲಗಿತ್ತು.. ಅಪರೂಪವಾದುದು ದೈವ ಸಾನಿಧ್ಯಕ್ಕೆ ಯೋಗ್ಯವೆಂದು ತೀರ್ಮಾನಿಸಿ ಬಲ್ಲಾಳ ಚೆನ್ನಿಗರಾಯ ಅಲ್ಲಿ ದೇವಸ್ಥಾನ ನಿರ್ಮಿಸಿ ತಾನು ತಂದಿದ್ದ ಮತ್ತು ತನ್ನ ಕಷ್ಟಗಳಿಂದ ಕಾರಣವಾದ ಪ್ರತಿಮೆಯನ್ನು ಪ್ರತಿಷ್ಠಾಪನೆ ಮಾಡಿದಂತೆ. ದನ ನಿಂತಿದ್ದ ಸ್ಥಳದಿಂದಲ್ಲಿಯೇ ಗರ್ಭಗುಡಿಯನ್ನು ಕಟ್ಟಾಲಾಯಿತಂತೆ. ಹುಲಿ ಮಲಗಿದ್ದ ಜಾಗ ಗರ್ಭಗುಡಿಯ ಹಿಂಬಾಗ. ಅದರ ಕುರುಹಾಗಿ ಕೆಂಪು ಕಲ್ಲೊಂದನ್ನು ನೆಡಲಾಯಿತು ಮತ್ತು ಇತ್ತೀಚಿನವರೆಗೆ ಅದು ಇತ್ತಂತೆ. ಬಲ್ಲಾಳಚೆನ್ನಿಗರಾಯ ಕಟ್ಟಿಸಿದ ದೇಗುಲವಾದುದ್ದುರಿಂದ ಇದು ಮುಂದೆ ಶ್ರೀ ಚೆನ್ನೇಕೇಶವ ದೇವಸ್ಥಾನವೆಂದು ಪ್ರಸಿದ್ದಿ ಪಡೆಯಿತು.
## ಹಿನ್ನಲೆಗಳು
ಶ್ರೀ ಚೆನ್ನಕೇಶವ ದೇವಳ ಇರುವ ಸ್ಥಳದ ಈಶಾನ್ಯ ದಿಕ್ಕಿನಲ್ಲಿ ಹಿಂದೆ ಸೂರ್ತಿಲಾ ಎಂಬಲ್ಲಿ ಬ್ರಾಹ್ಮಣ ಕುಟುಂಬವೊಂದಿತ್ತು. ಈ ಸ್ಥಳ ದೇವಸ್ಥಾನದಿಂದ ಒಂದು ಮೈಲು ದೂರದಲ್ಲಿದೆ.  ಆ ಬ್ರಾಹ್ಮಣ ಕುಟುಂಬಕ್ಕೆ ಅಗಸ್ತ್ಯ ಋಷಿಯ ಶಿಷ್ಯ ಪರಂಪರೆಯ ಅವಧೂತರೊಬ್ಬರು ತಮ್ಮ ಪಯಣ ಕಾಲದಲ್ಲಿ ಪ್ರತಿಮೆಯನ್ನು ಕೊಟ್ಟುಹೋದರಂತೆ. ಆ ಬ್ರಾಹ್ಮಣ ಕುಟುಂಬ ಕಾಲಾನುಕ್ರಮದಲ್ಲಿ ಆ ಪ್ರತಿಮೆಯನ್ನು ಕೊಟ್ಟು ಹೋದರಂತೆ. ಆ ಬ್ರಾಹ್ಮಣ ಮಠಕಟ್ಟ ನಿಷ್ಠೆ ಭಕ್ತಿ ಭಾವದಿಂದ ತಮ್ಮ ಮನೆಯ ಆವರಣದಲ್ಲಿ ನಿತ್ಯ ಪೂಜಿಸುತ್ತ ಬರುತ್ತಿದ್ದರಂತೆ. ಹೀಗೆ ಬರುತ್ತಿರುವಾಗ ಯೊವುದೋ ಒಂದು ಸಂದರ್ಭದಲ್ಲಿ ಈ ಪ್ರತಿಮೆ ಅಲ್ಲಿರುವುದನ್ನು ತಿಳಿದ ಪನ್ನೆ ಬೀಡಿನ ಬಲ್ಲಾಳ ಚೆನ್ನಿಗರಾಯ ಕಾರಣವಿಲ್ಲದೆ ಬಲತ್ಕಾರವಾಗಿ ಅದನ್ನು ಬೀಡಿಗೆ ತಂದನಂತೆ

## ವೈಶಿಷ್ಟ್ಯಗಳು
ಕೇರ್ಪು ಇಟ್ಟು ಎತ್ತರದಿಂದ ಇದನ್ನೂ ನೋಡಿದ ಪೆನ್ನೆಬೀಡಿನ ನಿಷ್ಠಾವಂತ ಗೌಡನೊಬ್ಬ ಬಲ್ಲಾಳನಿಗೆ ವಿಷಯ ಮುಟ್ಸಿಸಿದನಂತೆ. (ಕೇಪು ಎಂದರೆ ಗೆಣೆಗಳಿಂದಾದ ಒಂಟಿ ಬಿದಿರಿನಿಂದಾದ ಏಣಿ, ಎತ್ತರವನ್ನೇರಲು ಉಪಯೋಗಿಸಿದ ಸಾಧನ. ಕೇಪು ಹತ್ತಿ ನೋಡಿದ ವ್ಯಕ್ತಿಯಿಂದಾಗಿಯೇ ಈ ಊರಿಗೆ ಕೇರ್ಪಳ ವೆಂಬ ಹೆಸರಾಯಿತಂತೆ. ಪರಸ್ಪರ ವಿರುದ್ಧ ಗುಣ ಸ್ವಬಾವದ ಪ್ರಾಣಿಗಳೆರದಡು ಒಟ್ಟಾಗಿ ಅನ್ಯೋನ್ಯವಾಗಿರುವುದು ಅಪರೂಪದ ಸಂಗತಿ.

## ಸ್ಥಳಗಳು
ಸುಳ್ಯದ ಹತ್ತಿರದ ಬೊಳಿಯಮಜಲು, ಬಳ್ಳಕ್ಕ, ಕಾರ್ಯರ್ತೋಡಿ ಬೈಲಿನ ಆಸುಪಾಸಿನಲ್ಲಿದೆ.

## ಉಲ್ಲೇಖಗಳು
ವರ್ಗ:ಐತಿಹಾಸಿಕ ಸ್ಥಳಗಳು
ಪೆರಾಜೆ

**ಪೆರಾಜೆ** ಗ್ರಾಮ ಇದು ಕೊಡಗು ಜಿಲ್ಲೆಯ ಭಾಗವಾಗಿದ್ದರೂ ಪಶ್ಚಿಮಘಟ್ಟದ ಕೆಳಗಿನ ಭಾಗವಾಗಿದ್ದರಿಂದ ಸುಳ್ಯ ತಾಲೂಕಿನೊಳಗೆ ಬೆಸೆದುಕೊಂಡಿದೆ.

## ಗ್ರಾಮದ ಪರಿಸರ
ಹೆಚ್ಚಿನ ಜನರು ಸರಕಾರಿ ವ್ಯವಹಾರಗಳಿಗೆ ಸಂಪಾಜೆ ಘಾಟಿ ಏರಿ ಮಡಿಕೇರಿಗೆ ಹೋಗುತ್ತಾರೆ. ಮಂಗಳೂರು-ಮೈಸೂರು ರಾಜ್ಯ ಹೆದ್ದಾರಿಯಲ್ಲಿ ಕಾಲಿರಿಸಿಕೊಂಡ ಈ ಗ್ರಾಮ ದಕ್ಷಿಣಕ್ಕೆ ಹರಡಿಕೊಂಡು ಕೇರಳ, ಕರಿಕೆ ಗಡಿಯನ್ನು ಹೊಂದಿದೆ. ದಕ್ಷಿಣ ಭಾಗ ಕರಿಕೆ, ಕೋಳಿಕ್ಕಮಲೆ ಘಟ್ಟ ಪರ್ವತ ಶ್ರೇಣಿಗಳಿಂದಾಗಿ ಸಂಚಾರ ದುರ್ಗಮವಾಗಿದೆ.
 ಜನರು ತಮ್ಮ ಹಲವು ವ್ಯವಹಾರಗಳಿಗೆ ಪೆರಾಜೆಗೆ ಹೋಗುತ್ತಾರೆ. ಜ್ಯೋತಿ ಹೈಸ್ಕೂಲ್ ಎಂಬ ಖಾಸಗಿ ಹೈಸ್ಕೂಲ್ ಇದೆ. ಅಂಚೆ ಕಛೇರಿ ಗ್ರಾಮ ಪಂಚಾಯತ್ ಕಛೇರಿಗಳು ಗ್ರಾಮದೊಳಗಿವೆ. ಸಂಪಾಜೆ ಸಹಕಾರಿ ಸಂಘದ ಶಾಖೆಯೊಂದು ಇಲ್ಲಿದ್ದು ಹೆಚ್ಚಿನೆಲ್ಲಾ ವ್ಯವಹಾರಗಳಿಗೆ ಸಂಪಾಜೆಗೆ ಹೋಗಬೇಕು. ಅಡ್ಡವಾಗಿ ಹರಿಯುವ ಪಯಸ್ವಿನಿಗೆ ಸೇತುವೆ ಆಗಿರುವುದು ಊರಿಗೊಂದು ವರದಾನ.

## ಬೈಲುಗಳು
* ದೊಡ್ಡಡ್ಕ
* ಮೂಲೆಮಜಲು
* ಕೋಡಿ 
* ಬಂಗಾರ್ಕೋಡಿ 
* ಅಡ್ಕ
* ಅಮ್ಚೂರು 
* ಚಾಂಬಾಡಿ 
* ಕುಂಡಾಡು 
* ಕಾಪಿತೋಟ 
* ನಿಡ್ಯಮಲೆ 
* ಪೆರುಮುಂಡ 
* ಪುತ್ಯ 
* ಕರಂಟಡ್ಕ 
* ನೆಡ್ಚಿಲು 
* ಕುಂದಲ್ಪಾಡಿ
* ಕೊಳಂಗಾಯ  
* ಮುಡ್ಕಾಜೆ 
* ಕುಂಬಳಚ್ಚೇರಿ 
* ಮಜಿಕೋಡಿ 
* ಹೊದ್ದೆಟ್ಟಿ

## ದೈವಗಳು
ಗ್ರಾಮದೊಳಗಿನ ಪ್ರಮುಖ ಬೈಲುಗಳು ಪೆರಾಜೆಯಲ್ಲಿ ಹದಿನೈದಕ್ಕೂ ಹೆಚ್ಚು *ದೈವಗಳ* ಆರಾಧನಾ ಕೇಂದ್ರಗಳಿರುವುದು ವಿಶೇಷ. ಅವುಗಳಲ್ಲಿ ಕೆಲವು:
# ವಿಷ್ಣುಮೂರ್ತಿ, ಉಳ್ಳಾಕುಳು, ದೂಮಾವತಿ ಪ್ರಮುಖವಾಗಿ ಆರಾಧಿಸಲ್ಪಡುವ *ದೈವಗಳು*. 
# ಪೆರಾಜೆಯ *ಭಗವತಿ* ಕೇರಳದ ಪ್ರಭಾವ ಹೊಂದಿದೆ. *ಪೆರ್ಜದ* ದೊಡ್ಡಮುಡಿ ಇಲ್ಲಿಯ ಸಾಂಸ್ಕೃತಿಕ ವೈಶಿಷ್ಟ್ಯಗಳಲ್ಲೊಂದು.
# ಅಂತೆಯೇ *ಕಂಭೂತ* ಬಹಳ *ಅಪರೂಪದ ದೈವವಾಗಿದ್ದು* ಇಲ್ಲಿ ಆರಾಧಿಸಲ್ಪಡುತ್ತದೆ. ಇತ್ತ ಕೊಡಗು. ಅತ್ತ ಕೇರಳ ಮತ್ತು ಕರಾವಳಿ ಸಂಸ್ಕೃತಿಗಳ ಸಂಗಮ ಭೂಮಿ ಪೆರಾಜೆ.

## ಉಲ್ಲೇಖಗಳು
ವರ್ಗ:ಕೊಡಗು ಜಿಲ್ಲೆ
ನಾಯರ್ ಕಲ್ಲು

**ನಾಯರ್ ಕಲ್ಲು** ಎನ್ನುವ ಸ್ಥಳವು ಸುಳ್ಯ ತಾಲೂಕಿನ *ಅಮರ ಮುಡ್ನೂರು* ಗ್ರಾಮದ ಪೂರ್ವ ಭಾಗದಲ್ಲಿದೆ. *ಪೈಲಾರು* ಎನ್ನುವ ಸ್ಥಳಕ್ಕೆ ಸಮೀಪವರ್ತಿಯಾಗಿದೆ.

## ಇತಿಹಾಸ
**ಚಾತು ನಾಯರ್** ಎನ್ನುವ ಹೆಸರು ಮಲೆಯಾಳ ಭಾಷೆಯಲ್ಲಿ ಐತಿಹಾಸಿಕ ಪುರುಷನೊಬ್ಬನ ಹೆಸರಾಗಿದೆ. ಇವನು ಸುಳ್ಯ ಕೋಡಿ ಕೊಟ್ಟಾರದಲ್ಲಿದ್ದು ಆಡಳಿತ ನಡೆಸಿದ್ದನು. ತನ್ನ ಜೀವಿತದ ಕೊನೆಯಲ್ಲಿ ಉಲ್ಲಾಕುಳು ದೈವಗಳಿಂದ *ಉಬರಡ್ಕ*ದ ಹೊಳೆಯಲ್ಲಿ ಮಾಯಕನಾದನು. ಆ ಬಳಿಕ ದೈವನಾದನು. ಇವನು ದೈವನಾದ ಬಳಿಕ ಪ್ರಸರಣ ಹೊಂದಿ ಸುಳ್ಯ ಸೀಮೆಯಲ್ಲಿ ಆರಾಧನೆಯಾಗುವ ದೈವವಾಗಿದ್ದಾನೆ.
ಉಬರಡ್ಕದಲ್ಲಿ ಮಾಯಕ ಸೇರಿ, ದೈವವಾದ ಚಾತು ನಾಯರ್ *, *ತೊಡಿಕ್ಕಾನ*, ಮರ್ಕಂಜಕ್ಕೆ ಬರುತ್ತಾನೆ. ಮರ್ಕಂಜದಲ್ಲಿ ನೆಲೆಯಾದ ಅಮರ ಮುಡ್ನೂರು *ಚೊಕ್ಕಾಡಿ*ಗೆ *ಬಂಟಮಲೆ''ಯ ಮೂಲಕ ಬಂದು ಆಯಾಸಗೊಂಡು ಬಂದು ಅಮರ ಮುಡ್ನೂರಿಗೆ ಸೇರಿದ ಎತ್ತರದ ಬೆಟ್ಟದ ಕಲ್ಲೊಂದರಲ್ಲಿ ಕುಳಿತು ಪಶ್ಚಿಮಾಭಿಮುಖವಾಗಿ ನೋಡುತ್ತಾನೆ. ಅಮರ ಮುಡ್ನೂರಿಗೆ ಪ್ರವೇಶವಾಗಿ, ಪ್ರಥಮತಃ ಕುಳಿತ ಕಲ್ಲೇ ಮುಂದೆ ನಾಯರ್ ಕಲ್ಲೆಂದು ಕರೆದುಕೊಂಡಿತು.
ಈ ನಾಯರ್ ಕಲ್ಲೆಂದು ಕರೆದುಕೊಳ್ಳುವ ಸ್ಥಳದಲ್ಲಿ ಕೆಲ ಗೌಡ ಕುಟುಂಬಗಳು ನೆಲೆಯಾಗಿದ್ದು, **ಕ್ಷೇತ್ರಾಧೀಶ**ನೆಂದು ಕರೆದುಕೊಳ್ಳುವ ಈ ನಾಯರ್ ದೈವವನ್ನು ಇವರು ಆಚರಿಸುತ್ತಾರೆ. ನಾಯರ್ ಕಲ್ಲಿಗೆ ಇವರು ದೈವ ಮಹಾತ್ಮೆಯ ಹಿನ್ನೆಲೆಯಲ್ಲಿ ವಿಶೇಷ ಗೌರವವನ್ನು ಶ್ರದ್ಧೆಯನ್ನು ತೋರಿಸುತ್ತಾರೆ. ಸೂತಕ ಇತ್ಯಾದಿ ಮೈಲಿಗೆಯವರು ಈ ಕಲ್ಲಿನ ಹತ್ತಿರವಾಗಲೀ, ಹತ್ತುವ ಸಾಹಸವನ್ನಾಗಲೀ ಮಾಡಬಾರದೆನ್ನುವ ಕಟ್ಟಳೆಗಳಿವೆ.

## ಆರಾಧನೆ
* ದೀಪಾವಳಿ
* ಮಕರ ಸಂಕ್ರಾಂತಿ
* ನವರಾತ್ರಿ
* ಶಿವರಾತ್ರಿ

## ಕೃಷಿ
* ಅಡಿಕೆ
* ತೆಂಗು
* ರಬ್ಬರ್
* ಕರಿಮೆಣಸು
* ಬಾಳೆ
* ಕೊಕ್ಕೊ

## ಸಮುದಾಯ
* ಗೌಡ
* ಬ್ರಾಹ್ಮಣ
* ನಾಯ್ಕ 
* ಬಂಟ
* ಪರಿಶಿಷ್ಟ ಜಾತಿ ಮತ್ತು ಪರಿಶಿಷ್ಟ ವರ್ಗ
* ಮುಸಲ್ಮಾನ

## ಭಾಷೆಗಳು
* ಕನ್ನಡ
* ಅರೆಭಾಷೆ
* ಮಲೆಯಾಳ ಭಾಷೆ
* ಉರ್ದು

## ಉಲ್ಲೇಖಗಳು 
## ಉಲ್ಲೇಖಗಳು
ಬಚ್ಚನಾಯಕ

**ಬಚ್ಚನಾಯಕನು** ಯೇನೆಕಲ್ಲಿನಲ್ಲಿ *ಆರಾಧ್ಯ* *ದೈವ*ನಾಗಿ ಗುರುತಿಸಿಕೊಳ್ಳುತ್ತಿದ್ದಾನೆ.
## ಬಾಲ್ಯ ಮತ್ತು ಜೀವನ
**ಐಗೂರು** ಸೀಮೆಗೆ ಸೇರಿದ ಕಾಗೆನೂರು ಕೋಟೆಯಲ್ಲಿ ದಂಡಿನ ದಳವಾಯಿ ಮಲ್ಲಾನ ಗೌಡ ಎಂಬವನಿದ್ದನು. ಈತನ ಹೆಂಡತಿ ಲೀಲಾವತಿ. ಈ ದಂಪತಿಗಳಿಗೆ ಕೋಟೆ ನಾಯಕ, ಬಚ್ಚನಾಯಕ, ಸಣ್ಣನಾಯಕ ಎಂಬ ಗಂಡು ಮಕ್ಕಳಿಗದ್ದರು. ಹಾಗೆಯೆ ಇವರಿಗೆ ತಂಗಿಯೊಬ್ಬಳಿದ್ದಳು.ಗಂಡು ಮಕ್ಕಳು ಗರಡಿ ಸಾಧಕರಾಗಿದ್ದರು. ಬಚ್ಚನಾಯಕ ತಂದೆಗೆ ಸಹಾಯಕವಾಗಿ ಕೋಟೆಯ ರಕ್ಷಕನಾಗಿದ್ದನು.
## ಇತಿಹಾಸ
ಬಚ್ಚನಾಯಕನ ಮೂಲಕ ಕಡಬದರಸನು ಯೇನೆಕಲ್ಲು ಗ್ರಾಮವನ್ನು ಸೂರೆ ಮಾಡಲು ಪ್ರಯತ್ನ ಮಾಡಿದನು. ಓಲೆಕಾರನ ಮೂಲಕ ಬಂದ ಕಡಬದ ಸ್ನೇಹಿತನ ಓಲೆಯನ್ನು ಓದಿ ತಾನು ತುಳುನಾಡಿಗೆ ಹೋಗುವ ವಿಚಾರವನ್ನು ತಂದೆಗೆ ತಿಳಿಸುತ್ತಾನೆ. ತಂದೆಯು ಮಗನ ಮಾತು ಕೇಳಿ "ಮಗನೇ ತುಳುನಾಡು ಬಂಟರ ರಾಜ್ಯ-ತುಂಟರ ಸೀಮೆ ಮುಂದೆ ನಿಂತರೆ ಕಾಲು ಕಡಿದಾರು. ಹಿಂದೆ ನಿಂತರೆ ಕತ್ತು ಕೊಯ್ದರು, ಆದ್ದರಿಂದ ನೀನು ಹೊಗಕೂಡದು" ಎಂದು ಹೇಳುತ್ತಾನೆ.
ಆದರೆ ಬಚ್ಚನು ಮಾತು ಕೊಟ್ಟಿದ್ದೇನೆ ತಪ್ಪಿ ನಡೆಯಲಾರೆ, ಬಂದದ್ದನು ಎದುರಿಸುತ್ತೇನೆಂದನು. ಹಾಗೆಯೇ ತಾಯಿ "ಮಗನೇ ತುಳುವರು  ಮೋಸಗಾರರು,ಉಣ್ಣುವ ಅನ್ನಕ್ಕೆ ವಿಷವಿಕ್ಕುವರು,ಕುಡಿಯುವ ಹಾಲಿಗೆ ಪಾಷಾಣವಿಕ್ಕುವರು,ನೀನು ನಮ್ಮನು ಬಿಟ್ಟು ಹೋಗಕೂಡದು" ಎನ್ನುತ್ತಾಳೆ. ಆದರೆ ಬಚ್ಚನು ಮಾತು ಮೀರಿ ಹೊರಡಲು ಸಿದ್ಧನಾಗುತ್ತಾನೆ. ಆಗ ತುಂಬು ಬಸುರಿ ತಂಗಿ ತುಳುನಾಡಿಗೆ ಹೋಗುವ ಸಿದ್ಧತೆಯಲ್ಲಿದ್ದ ಬಚ್ಚನನಲ್ಲಿಗೆ *ಗಿಂಡಿ ಹಾಲು* ಹಿಡಿದು ಬಂದಳು. ಅಣ್ಣಾ ನೀನು ತುಳುನಾಡಿಗೆ ಹೋಗಬಾರದೆಂದು ಬಿನ್ನವಿಸಿದಳು. 'ಅಣ್ಣಾ ನೀನು ಬೆನ್ನು ಹಾಕಿ ಹೋದರೆ ತಲೆಯೆತ್ತಿ ಬರಲಾರೆ ಇದಕ್ಕೆ ಗಡಿ ಚೌಡಮ್ಮಳ ಆಣೆ' ಎಂದಳು. ಬಚ್ಚ ಕೋಪದಿಂದ ತಂಗಿಯನ್ನು ಕಾಲಿನಿಂದ ತುಳಿಯುತ್ತಾನೆ. ಗಿಂಡಿ ಹಾಲು ಚೆಲ್ಲಿತು;ಗರ್ಭಪಾತವಾಯಿತು. ಕುದುರೆಯೇರಿ ಐಗೂರು ಬಿಟ್ಟ ಬಚ್ಚ ಅಡ್ಡ ಹೊಳೆಗೆ ಬಂದು ಬುತ್ತಿ ಬಿಚ್ಚುತಾನೆ. ಮನೆಯವರ ಮಾತನ್ನು ದಿಕ್ಕರಿಸಿ ಬಂದ ಅವನು ತಳಮಳಗೊಂಡಿದ್ದ. ಭವಿಷ್ಯದ ಕುರಿತಂತೆ ಯೋಚಿಸಿ ಬುತ್ತಿಯ ಅನ್ನದ ತುತ್ತನ್ನು ಮೀನುಗಳಿಗೂ ಕಾಗೆಗಳಿಗೂ ಹಾಕುತ್ತಾನೆ. ಸತ್ಯಶೋಧನೆಯಲ್ಲಿ ಅವು ಮುಟ್ಟಲಿಲ್ಲ. ಈ ಮೂಲಕ ತನ್ನ ದು:ಸ್ಥಿತಿಯನ್ನು ಅರಿಯುತ್ತಾನೆ. ಕಡಬದಲ್ಲಿಂದ ಯೇನೆಕಲ್ಲಿಗೆ ಕೊಂಬಾರು ಮೂಲಕ ಪಯಣಿಸಿ ಬರುತ್ತಾನೆ. ಬಾಣಡ್ಕ ಸುಬ್ಬೇಗೌಡ ಯೇನೆಕಲ್ಲು ಮುನ್ನೂರೊಕ್ಕಲಿಗ ಗುತ್ತುಗಾರನಾಗಿದ್ದ. ಬಚ್ಚನಿಂದ ಊರು ಸೂರೆಯಾದ ವಿಷಯ ತಿಳಿಯಿತು. ಸುಬ್ಬೇಗೌಡ ತನ್ನ ಮನೆಯ ಪಕ್ಕದ ಮರಗಳಲ್ಲಿ ಉಳಿಕಟ್ಟೆ ಮೂಲದ ಮುಗೇರನನ್ನು ವಿರೋಧಿಗಳ ನಾಶಕ್ಕಾಗಿ ಕಾವಲು ಕುಳ್ಳಿರಿಸಿದ. ಅವರು ಹುಲಿಕಂದಡಿ ಹಾವಿನ ವಿಷ ಲೇಪಿತ *ಪಗರಿ* ಹಿಡಿದಿದ್ದರು.
ಗುತ್ತು ಗೌಡ ಬಾನಡ್ಕ ಸುಬ್ಬನನ್ನು ಸೆರೆ ಹಿಡಿಯುವ ಸಲುವಾಗಿ ಬಚ್ಚ ಕುದುರೆಯೇರಿ ಬರುತ್ತಾನೆ. ಮುಗೇರರು ಮರೆಯಿಂದ ಪಗರಿ ಬಿಟ್ಟು ಬಚ್ಚನನ್ನು ನೆಲಕ್ಕುರುಳಿಸುತ್ತಾನೆ. ಸುಬ್ಬೇಗೌಡನು ಜನ ಸೇರಿಸಿ ಸಮಾಲೋಚನೆ ನಡೆಸುತ್ತಾನೆ. ಬಚ್ಚನು ಕುದುರೆಯಿಂದ ಉರುಳಿ ತೋಡಿಗೆ ಬೀಳುತ್ತಾನೆ. ಸಾವನ್ನು ಹೊಂದಿರುವುದಿಲ್ಲ. ಸಂಜೆಯ ಹೊತ್ತಿಗೆ ಸುಬ್ಬ ಗೌಡನ ಹೆಂಡತಿಯರಿಬ್ಬರು ಹುಲ್ಲಿಗಾಗಿ ಬಂದಾಗ ಬಚ್ಚನು ನರಳುವುದು ಕೇಳುತ್ತದೆ. ನರಳಾಟವನ್ನು ನಿಲ್ಲಿಸಲು ಉಪಾಯ ಕಂಡುಕೊಂಡ ಅವರಲ್ಲಿ ಅಕ್ಕ ವೈರಿಯ ಕೊರಳನ್ನು ಒತ್ತಿ ಹಿಡಿಯುತ್ತಾಳೆ. ತಂಗಿಯು ಹೊರಚಾಚಿದ ನಾಲಗೆಯನ್ನು ಕತ್ತರಿಸುತ್ತಾಳೆ. 
## ದೈವ ಪುರಾಣ
ಬಚ್ಚನಾಯಕನು
 ಸಾಯುವಾಗ ಮಾಯದಲ್ಲಿ ನಾನು ದೈವವಾಗಿರುತ್ತೇನೆ ನೀವು ಆರಾಧಿಸಿರಿ. ನಿಮ್ಮನ್ನು ಕಾಯುತ್ತೇನೆಂದು ಹೇಳುತ್ತಾನೆ. ಈ ಪ್ರಕಾರವೇ ಇಂದು ಯೇನೆಕಲ್ಲಿನಲ್ಲಿ ಬಚ್ಚನಾಯಕನು ಆರಾಧ್ಯ ದೈವನಾಗಿ ಗುರುತಿಸಿಕೊಳ್ಳುತ್ತಿದ್ದಾನೆ.

## ಉಲ್ಲೇಖಗಳು
ವರ್ಗ:ಐತಿಹಾಸಿಕ ಸ್ಥಳಗಳು
ಗುತ್ತಿಗಾರು ಗ್ರಾಮ

=ಗುತ್ತಿಗಾರು ಗ್ರಾಮ=
ಸುಳ್ಯ ಸುಬ್ರಹ್ಮಣ್ಯ ಮುಖ್ಯ ರಸ್ತೆಯಲ್ಲಿ ತಾಲೂಕು ಕೇಂದ್ರ ಸುಳ್ಯದಿಂದ ಸುಮಾರು *೨೩ಕಿ.ಮೀ* ಕ್ರಮಿಸಿದ ನಂತರ ದೊರೆಯುವ ಕಾಜಿಮಡ್ಕದಿಂದ ಗುತ್ತಿಗಾರು ಪೇಟೆಯ ಅಂತ್ಯದವರೆಗೆ ಎರಡೂ ಬದಿಗಳಲ್ಲಿ ಗುತ್ತಿಗಾರು ಗ್ರಾಮವೂ ಹರಡಿಕೊಂಡಿದೆ. ಉತ್ತರದಲ್ಲಿ ಬಳ್ಪ ಪೇಟೆಯವರೆಗೂ ಗ್ರಾಮದ ಗಡಿ ವಿಸ್ತರಿಸಿಕೊಂಡಿದೆ. ವಳಲಂಬೆ, ಹೊಸೋಳಿಕೆ, ಅಂಬ್ರೋಳಿ, ಬಳ್ಳಕ, ಕಿನ್ನಕುಮೇರಿ, ಮೊಗ್ರ, ಮಲ್ಕಜೆ, ಬಳ್ಪ ಕ್ರಾಸ್, ಕಮಿಲ, ತುಂಬತ್ತಾಜೆ, ದೇವಸ್ಯ, ಚತ್ರಪ್ಪಾಡಿ, ಪೂಜಾರಿಕೋಡಿ, ಪೈಕ, ಅಡ್ಡನಪಾರೆ, ಕಾಜಿಮಡ್ಕ ಮೊದಲಾದ ಪ್ರವೇಶಗಳು ಗ್ರಾಮದ ಹೊರವಲಯದ ಪ್ರದೇಶಗಳು ಗ್ರಾಮದ ಉತ್ತರ ಭಾಗದಲ್ಲಿ ಅಮೂಲ್ಯ ನೈಸರ್ಗಿಕ ಸಂಪತ್ತುಗಳನ್ನು
ಹೊಂದಿರುವ ಬಳ್ಪ ರಕ್ಷಿತಾರಣ್ಯವಿದೆ. ಗ್ರಾಮದ ಕೇಂದ್ರದ ಪಕ್ಕದ ಬಾಕಿಲದಿಂದ ಬಳ್ಳಕದವರೆಗೆ ಆಗ್ನೇಯದಿಂದ ವಾಯುವ್ಯದ ಕಡೆಗೆ ಬಾಕಿಲ ಹೊಳೆ ಹರಿಯುತ್ತದೆ.
## ಗ್ರಾಮದ ಪರಿಸರ
ಗುತ್ತಿಗಾರು ಪಂಚಾಯತು ವ್ಯಾಪ್ತಿಯಲ್ಲಿ ೯ ಅಂಗನವಾಡಿ,೬ ಕಿರಿ ಪ್ರಾಥಮಿಕ ಶಾಲೆ,೧ ಖಾಸಗಿ ಪ್ರೌಡ ಶಾಲೆಗಳು ಇವೆ. ಪ್ರಾಥಮಿಕ ಆರೋಗ್ಯ ಕೇಂದ್ರ, ಪಶು ವೈದ್ಯಕೀಯ ಚತುರ್ಥಲಾಯ, ದೂರವಾಣಿ ಕೇಂದ್ರ, ವಿದ್ಯುತ್ ಇಲಾಖೆಯ ಕಛೇರಿ, ಅಂಚೆ ಕಛೇರಿ ಮೊದಲಾದ ಸರಕಾರಿ ಕಛೇರಿಗಳಿವೆ. ಹಿದುಳಿದ ವರ್ಗದ ಹಾಸ್ಟೆಲಿದೆ. ರಬ್ಬರ್ ಬೆಳೆಯುವವರಿಗಾಗಿ ಪ್ರತ್ಯೇಕ ಸಹಕಾರಿ ಸಂಘವಿದೆ. ಸಿಂಡಿಕೇಟ್ ಬ್ಯಾಂಕ್ ಮತ್ತು ಕೃಷಿಕರ ವ್ಯವಸಾಯ ಸೇವಾ ಸಹಕಾರಿ ಬ್ಯಾಂಕುಗಳಿವೆ.

## ಬೆಳೆಗಳು
ಗುತ್ತಿಗಾರು ಪಂಚಾಯತಿಯ ೧೭ ಮಂದಿ ಸದಸ್ಯರಲ್ಲಿ ಮಾಜಿ ಶಾಸಕರೊಬ್ಬರನ್ನು ಹೊಂದಿದೆ. ರಾಜ್ಯದಲ್ಲಿ ಅತೀ ಹೆಚ್ಚು ರಬ್ಬರ್ ಬೆಳೆಯುವ ತಾಲೂಕು.ಸುಳ್ಯದಲ್ಲಿ ಅತೀ ಹೆಚ್ಚು ರಬ್ಬರ್ ಬೆಳೆಯುವ ಗ್ರಾಮ ಗುತ್ತಿಗಾರೆಂಬ ಹೆಗ್ಗಳಿಕೆಗೆ ಪಾತ್ರವಾಗಿದೆ. ಅಲ್ಲದೇ ಅಡಕೆ,ತೆಂಗು, ಗೇರು, ಶುಂಠಿ, ಅರಿಶಿಣ, ಅನಾನಸು, ಕೋಕೋ, ಬಾಳೆ ಹೀಗೇ ವಿವಿಧ ರೀತಿಯ ವಾಣಿಜ್ಯ ಹಾಗೂ ತೋಟಗಾರಿಕಾಬೆಳೆಗಳಿವೆ. ಗುತ್ತಿಗಾರು ಅತೀ ಹೆಚ್ಚು ರಬ್ಬರ್ ಬೆಳೆಯುವ ಪ್ರದೇಶವಾಗಿದ್ದು ಇದೀಗ ಉತ್ತಮ ಮಾರುಕಟ್ಟೆಯಿದ್ದು ತೀವ್ರವಾದ ಆರ್ಥಿಕ ಪ್ರಗತಿಗೆ ಕಾರಣವಾಗಿದೆ.
=ದೇವಸ್ಥಾನಗಳು ಮತ್ತು ದೈವಗಳು=
ಮರಕತದಲ್ಲಿರುವ ದುರ್ಗಾಪರಮೇಶ್ವರಿ ದೇವಸ್ಥಾನವು ರಾಜ್ಯದ ಎಲ್ಲಾ ಕಡೆಯ ಭಕ್ತರನ್ನು ಆಕರ್ಷಿಸುವಂತ ಪ್ರವಾಸಿ ತಾಣವಾಗಿ ಬೆಳೆಯುತ್ತಿರುವುದು ವಿಶೇಷ.ವಳಲಂಬೆಯ ಶಂಕಪಾಲ ಸುಬ್ರಹ್ಮಣ್ಯ ದೇವಾಲಯವು ಗ್ರಾಮದ ಪ್ರಮುಖ ಆರಾಧನಾ ಕೇಂದ್ರವಾದರೂ ಮನೆ ಮನೆಗಳಲ್ಲಿ ಭೂತ ದೈವಾರಾಧನೆಯೇ ಪ್ರಮುಖ ಆರಾಧನೆಯಾಗಿದೆ ಗುಳಿಗ,ಕಲ್ಲುರ್ಟಿ,ಗುರುಕಾರ್ನೂರು,ಪಂಜುರ್ಲಿ,ಪುರುಷದೈವ ಹೀಗೆ ನೂರೊಂದು ದೈವ ಆರಾಧಿಸಲ್ಪಡುತ್ತದೆ.

=ಉಲ್ಲೇಖಗಳು=

ವರ್ಗ:ಗ್ರಾಮಗಳು
ದೇರಾಜೆ

**ಸುಳ್ಯ** *ತಾಲೂಕಿನ*  ಅರಂತೋಡಿನಿಂದ ಸುಮಾರು ನಾಲ್ಕು ಕಿ.ಮೀ ದೂರದಲ್ಲಿ ಈ ನಾಲ್ಕು ಸೂತ್ರದ ಹಳೆಯ ಮನೆ ಇದೆ. ಮಣ್ಣಿನ ಗೋಡೆಯ ಮುಳಿ ಮಾಡಿನ ನಾಲ್ಕು ಸೂತ್ರದ ಮನೆಯನ್ನು ಸುಮಾರು ನೂರು ವರ್ಷಗಳಷ್ಟು ಹಿಂದೆ ರಾಮಯ್ಯ ಗೌಡರು ಕಟ್ಟಿಸಿದರು.ತರುವಾಯ ಕುಟ್ಟಿಯಾನೆ ಶಿವಣ್ಣ ಗೌಡರ ಕಾಲದಲ್ಲಿ ಮಂಗಳೂರು ಹಂಚಿನ ಮನೆಯಾಗಿ ಪರಿವರ್ತಿತವಾಯಿತು. ಕಲ್ಲಿನ ಗೋಡೆ,ಮರಮುಟ್ಟುಗಳಿಂದ ಈಗಿರುವ ನಾಲ್ಕು ಸೂತ್ರದ ಮನೆಯನ್ನುನಿರ್ಮಿಸಲಾಗಿದೆ. ಈ ಮನೆಗೆ ನಾಲ್ಕು ದಿಕ್ಕುಗಳಿಂದಲೂ ಬಾಗಿಲುಗಳಿವೆ. ಅಂಗಳದಿಂದ ಜಗಲಿಗೆ ಪ್ರವೇಶವಾಗುವ ಮುನ್ನ ಮೊಗಸಾಲೆಯಿದೆ,ಚಾವಡಿಯ ಮೇಲೆ ಮಾಳಿಗೆ ಇದೆ.ಕಲ್ಲಿನ ಗೋಡೆಗಳು ಸಿಮೆಂಟ್ ಸಾರಣೆಯನ್ನು ಹೊಂದಿಲ್ಲ. ಈಗ ಈ ಮನೆಯಲ್ಲಿ ಹಿರಿಯರಾದ ಶ್ರೀ ಸುಂದರ ಗೌಡರು ತಮ್ಮ ಸಂಸಾರದೊಂದಿಗೆ ವಾಸವಾಗಿದ್ದಾರೆ. ಆದರೆ ಈ ಮನೆಯಲ್ಲಿ ಮನೆತನದ ಪ್ರತಿಯೊಬ್ಬ ಸದಸ್ಯರಿಗೂ ಹಕ್ಕು ಭಾಧ್ಯತೆಗಳಿವೆ.
## ಹೋರಾಟ
ಸುಳ್ಯ ಪರಿಸರದ ಮುಖ್ಯ ಐನ್ ಮನೆತನಗಳಲ್ಲಿ ಒಂದಾಗಿರುವ ಈ ಮನೆತನಕ್ಕೆ ಹಿಂದೆ ಗ್ರಾಮ ಪಟೇಲ ಸ್ಥಾನವಿತ್ತು. ಸೀಮೆ  ದೈವಸ್ಥಾನ ತೊಡಿಕಾನದಲ್ಲಿ ವಿಶೇಷ ಮನ್ನಣೆ ಇದೆ. ಕೂಡು ಕುಟುಂಬವಾಗಿದ್ದ ಮನೆತನದ ಕವಲುಗಳ ಗುಡ್ಡ,ಕವಲ್ ಬೈಲ್ ಮತ್ತು ಕೊಡಗರಸರ ಕಾಲದಿಂದ ಉಂಬಳಿ ಭೂಮಿ ಹೊಂದಿ ಮುರ್ನಾಡುಗಳಲ್ಲಿ ಮೇಲು  ದೇರಾಜೆ  ಮನೆತನವೆಂದು ಗುರುತಿಸಿಕೊಂಡು ನೆಲೆಯಾಗಿದೆ.ಸುಳ್ಯದಲ್ಲಿ ನಡೆದ ೧೮೫೭ರ ಐತಿಹಾಸಿಕ ಬಂಡಾಯದಲ್ಲಿ ಈ ಮನೆತನದ ಬಚ್ಚಗೌಡ ಭಾಗಿಯಾಗಿದ್ದಾನೆ.ಇದರಿಂದಾಗಿ ಬ್ರಿಟಿಷರ ವಿರುಧ್ದ ಪ್ರತಿಭಟಿಸಿದ ವೀರನ ಮನೆತನವೆಂಬ ಹೆಗ್ಗಳಿಕೆ ಈ ಮನೆತನಕ್ಕೂ ಸಲ್ಲುತ್ತದೆ. ದಂಗೆಕೋರರು ಲೂಟಿಗಾಗಿ  ಈ ಮನೆಗೆ ದಾಳಿ ಮಾಡಿದಾಗ ಭತ್ತವನ್ನು ಹೊಂಡದಲ್ಲಿ ಮುಚ್ಚಿ ಹಾಕಿ ಓಡಿ ಹೋಗಿದ್ದ ಘಟನೆಯನ್ನು ಮನೆಯ ಹಿರಿಯರು ಮೌಖಿಕವಾಗಿ ಹರಿದು ಬಂದ ಪರಿಜ್ಞಾನದಿಂದ ವಿವರಿಸುತ್ತಾರೆ ಮತ್ತು ಭತ್ತ ಮುಚ್ಚಿ ಹಾಕಿದ್ದ ಹೊಂಡವನ್ನು ತೋರಿಸುತ್ತಾರೆ.ಆ ಹೊಂಡದ ಕುರುಹನ್ನು ಮನೆಯ ಪಕ್ಕದ ಗುಡ್ದೆಯಲ್ಲಿ ಈಗಲೂ ನೋಡಬಹುದು.

## ಆರಾಧನೆ
#ಉಲ್ಲಾಕುಳು ನೇಮ.
#ಪುರುಷರ ನೇಮ.
#ಕೂಜಿಗಳ ನೇಮ.
## ಆಚರಣೆ
# ದೀಪಾವಳಿ.
# ಹೊಸಕ್ಕಿ ಊಟ.
# ಕೆಡ್ಡಸ.
# ಜಾಲಾಟ.

## ಉಲ್ಲೇಖಗಳು 
ವರ್ಗ:ಗ್ರಾಮಗಳು
ವರ್ಗ:ಊರಿನ ಹೆಸರುಗಳು
ವರ್ಗ:ಸುಳ್ಯ ತಾಲೂಕಿನಲ್ಲಿರುವ ಊರು
ಅಮರಪಡ್ನೂರು

*ಸುಳ್ಯ*' ದಿಂದ ಉತ್ತರಕ್ಕೆ ಬೆಳ್ಳಾರೆ ರಸ್ತೆಯಲ್ಲಿ ಬೇಂಗಮಲೆಯಿಂದ ಬಲಕ್ಕೆ ತಿರುಗಿ ಚೊಕ್ಕಾಡಿಗೆ ಸೇರಬಹುದು. ಚೊಕ್ಕಾಡಿಯೇ ಗ್ರಾಮ ಕೇಂದ್ರ.  ಅಮರಮುಡ್ನೂರು ಮತ್ತು ಅಮರಪಡ್ನೂರು ಅವಳಿ ಗ್ರಾಮದಂತಿದೆ.  ಐವರ್ನಾಡು,ಕಳಂಜ,ಕಲ್ಮಡ್ಕ, ಅಮರಮುಡ್ನೂರುಗಳಿಂದಾಗಿ ಆವ್ರತವಾಗಿದೆ. ಈ ಗ್ರಾಮ.ಅಮರಪಡ್ನೂರು ಸಾಂಸ್ಕ್ರತಿಕವಾಗಿ ಸಾಹಿತ್ಯಿಕವಾಗಿ ಗುರುತಿಸಲಾಗಿದೆ.  ಚೊಕ್ಕಾಡಿ ಕಟ್ಟೆ ಬಹಳ ಪ್ರಸಿದ್ದವಾಗಿದೆ.  ನಾಲ್ಕೂರುಗಳ ಜನ ವ್ಯಾಪಾರ ವ್ಯವಹಾರಗಳಿಗಾಗಿ ಬಂದು ಸೇರುವ ಊರು.  ಅಡಿಕೆ ಮತ್ತು ವೀಳ್ಯದೆಲೆಗೆ ಪ್ರಸಿದ್ದವಾಗಿದ್ದ ಊರು. ಚೊಕ್ಕಾಡಿಗೆ ಪ್ರವೇಶ ಮಾಡಲಾಗುವ ಮಾರ್ಗಗಳು ಯಾವುದೇಂದರೆ ಬೆಳ್ಳಾರೆಯಿಂದ ಕೋಟೆ ಮುಂಡುಗಾರಿಗಾಗಿಯು ಅಥವಾ ಪಂಜದಿಂದ ಕಲ್ಮಡ್ಕ ಮಾರ್ಗವಾಗಿ ಯೂ  ಹೋಗಬಹುದು.  ಇನ್ನು ಬೇರೆ ರೀತಿಯಾಗಿ.  ಅಂದರೆ ಸುಳ್ಯದಿಂದ ಬೇಂಗಮಲೆಗಾಗಿಯೂ, ಗುತ್ತಿಗಾರಿನಿಂದ ದೊಡ್ಡತೋಟ ಮಾರ್ಗವಾಗಿ ಈ ಗ್ರಾಮವನ್ನು ಪ್ರವೇಶಿಸಿಸಬಹುದು.

## ಕೃಷಿ 
ಅಡಿಕೆ,ತೆಂಗು,ಬಾಳೆ,ಕರಿಮೆಣಸು,ರಬ್ಬರ್,ಗೇರು,ಕೊಕೋ ಇವುಗಳು ಈ ಗ್ರಾಮದ ಮುಖ್ಯ ಬೆಳೆಗಳು.

## ವಿಸ್ತೀರ್ಣ 
ಅಮರಪಡ್ನೂರು ಗ್ರಾಮದ ವಿಸ್ತೀರ್ಣ೧೨೩೭.೮೮ ಹೆಕ್ಟರ್.

## ಊರುಗಳು 
*ಚೂಂತಾರು
*ಶೇಣಿ
*ಪಾರ್ಜ
*ಕಲ್ಮಡ್ಕ
*ಕರ್ಮಜೆ
*ಕೊಂಡೆಬಾಯಿ
*ಪೂಜಾರಿಮನೆ
*ನೇಣಾರು
*ಚೊಕ್ಕಾಡಿ
*ಅಜ್ಜನಗದ್ದೆ
*ಅಕ್ಕೋಜಿಪಾಲ್
*ಜೋಗಿಯಡ್ಕ

## ಉಲ್ಲೇಖಗಳು 
ವರ್ಗ:ಗ್ರಾಮಗಳು
ವರ್ಗ:ದಕ್ಷಿಣ ಕನ್ನಡ ಜಿಲ್ಲೆಯ ಗ್ರಾಮಗಳು
ನಿಂತಿಕಲ್ಲು

ಈ ಸ್ಥಳ ಪ್ರಾಚೀನ ಬೆಳ್ಳಾರೆ ಮಾಗಣೆಯ ಮುರುಳ್ಯ ಗ್ರಾಮದಲ್ಲಿದೆ.
## ಸಂಪರ್ಕ
ಸುಬ್ರಹ್ಮಣ್ಯದಿಂದ ಏನೆಕಲ್ಲು ಮೂಲಕ ಪುತ್ತೂರಿಗೆ ಹೋಗುವ ಮಾರ್ಗ ಬೆಳ್ಳಾರೆಗೆ ಕವಲಾಗುವಲ್ಲಿ ಈ ಸ್ಥಳವಿದೆ.ಬೆಳ್ಳಾರೆಯ ದಾರಿಯ ಪಕ್ಕದಲ್ಲಿ ಈ ಸ್ಥಳ ಗೋಚರಿಸುತ್ತದೆ.ಇಂದು ಈ ಸ್ಥಳ ಶೈಕ್ಷಣಿಕ ಕೇಂದ್ರವಾಗಿಯೂ ಗುರುತಿಸಿಕೊಂಡಿದೆ.

## ಶಿಕ್ಷಣ ಸಂಸ್ಥೆ
ಕೆ.ಎಸ್‌ ಗೌಡ ಶಿಕ್ಷಣ ಸಂಸ್ಥೆಗಳು ಇಲ್ಲಿವೆ.
## ಇತಿಹಾಸ
ಚಾಕಟೆ ಮತ್ತು ಕಾಯರ ಮರಗಳು 
ಜೋಡಿಯಾಗಿರುವಲ್ಲಿ ನಿಂತ ಭಂಗಿಯಲ್ಲಿ ಕಲ್ಲೊಂದು ಕಾಣುತ್ತದೆ.ಇದೇ ನಿಂತಿಕಲ್ಲು. ಈ ಕಲ್ಲಿನ ಕುರಿತಂತೆ ಪುರಾಣವಿದ್ದು ತುಳುವ ದೈವಾರಾಧನಾ ಜಗತ್ತಿನ ಉಲ್ಲಾಕುಳು/ಪೂಮಾಣಿ-ಕಿನ್ನಿಮಾಣಿ ದೈವಗಳನ್ನು ಹೊಂದಿಕೊಂಡಿದೆ. ಈ ಉಲ್ಲಾಕುಳು ದೈವಗಳು ಕಂಚಿ ದೇಶದಿಂದ ಕನ್ಯಾರ್ಧನಕ್ಕಾಗಿ ಕುಮಾರ ಪರ್ವತಕ್ಕ್ಕೆ ಬರುತ್ತಾರೆ.ಅಲ್ಲಿಂದ ಅವರಿಗೆ ಕುಕ್ಕೆಯ ಏರಿದ ಕೊಡಿಮರ ಕಾಣುತ್ತದೆ. ಕಂಡ ಕೊಡಿಮರವನ್ನು ತಮ್ಮ ದೈವ ಕಿನ್ನಿಮಾಣಿ ಬಾಣದಿಂದ ಕತ್ತರಿಸಿ ಹಾಕುತ್ತಾನೆ.ಪರ್ವತ ಇಳಿದು ಕುಕ್ಕೆಯ ಸುಬ್ರಾಯ ದೇವರ ಅಂಗಣಕ್ಕೆ ಉಲ್ಲಾಕುಳು ಬರುತ್ತಾರೆ. ಅಲ್ಲಿನ ದೈವಗಳು ಉಲ್ಲಾಕುಳುಗಳೊಂದಿಗೆ ಕಾಳಗ ನಡೆಸುತ್ತಾರೆ.ಸಹಿಸಲಾರದೆ ಕುಕ್ಕೆಯ ದೈವಗಳು ಗುಡ್ಡ ಹತ್ತುತ್ತವೆ.ಸಿಟ್ಟುಗೊಂಡ ಸುಬ್ರಾಯ ದೇವರಿಗೂ ಉಳ್ಳಾಕುಳುಗಳಿಗೂ ಏಳು ಹಗಲು ಕಾಳಗ ನಡೆಯುತ್ತದೆ.ಉಲ್ಲಾಕುಳುಗಳ ಪರೀಕ್ಷೆಗಾಗಿ ರಾಮಾಯಣದ ಕತೆಯನ್ನೋದುವಂತೆ ಸುಬ್ರಾಯ ದೇವರು ತಿಳಿಸುತ್ತಾರೆ.ಪಾರಾಯಣದ ಮುಕ್ತಾಯಕ್ಕೆ ಕೊಟ್ಟಾರದ ಪಣವು ಮುಗಿಯುತ್ತದೆ. ದೈವಗಳು ಸತ್ಯ ಸಂದರೆಂದು ತಿಳಿಯುತ್ತದೆ.ರಾಜಿ ಏರ್ಪಡುತ್ತದೆ.ನಿಮಗೆ ಇನ್ನು ಮುಂದೆ ನೈವೇದ್ಯ ಸಿಗದಂತಾಗಲಿ ಎಂದು ಸುಬ್ರಾಯರು ಶಾಪವಿತ್ತರು. ಹದಿನಾರು ಕೈಯ ಕೊಪ್ಪರಿಗೆಯನ್ನು ಚಿನ್ನದ ಸಟ್ಟುಗ ಸಹಿತ ದಾನ ಮಾಡಿ ಇನ್ನು ಮುಂದೆ ಅನ್ನದಾನಿ ಸುಬ್ರಾಯನೆಂದು ಹೆಸರು ಪಡೆದುಕೋ ಎಂದು ಹೇಳಿ ಉಲ್ಲಾಕುಳು ಕಡಿದ ಕೊಡಿಮರ ಸಹಿತ ಹೊರಟು ಬರುತ್ತಾರೆ. ಉಲ್ಲಾಕುಳು ಕುಕ್ಕೆಯಿಂದ ಹೊರಟು ಬರುವಾಗ ತಮ್ಮ ದೈವ ಕಿನ್ನಿಮಾಣಿ ಸುಬ್ರಾಯನಿಗೆ ಹೊಡೆಯಲು ಎತ್ತಿದ ಕಲ್ಲನ್ನು ಹಾಗೆ ಕಂಕುಳಡಿಯಲ್ಲಿ ಇರಿಸಿಕೊಂಡಿದ್ದ.ಕುಕ್ಕೆಯಿಂದ ಹೊರಟು ಬಂದ ಉಲ್ಲಾಕುಳು ಪಂಜ ಮತ್ತು ಬೆಳ್ಳಾರೆ ಮಾಗಣೆಗಳ ಗಡಿಭಾಗಕ್ಕೆ ಬಂದು ಗೋಳಿಮರದಡಿಯಲ್ಲಿ ವಿಶ್ರಾಂತಿ ಪಡೆಯುತ್ತಾರೆ. ಅದರ ಕುರುಹು ಆಗಿ ಆ ಕಲ್ಲನ್ನು ಊರುತ್ತಾರೆ.ಹೀಗೆ ಉಲ್ಲಾಕುಳು ವಿಶ್ರಾಂತಿ ಪಡೆದ ನೆನಪಿಗಾಗಿ ನಿಲ್ಲಿಸಿದ ಕಲ್ಲೇ ನಿಂತ ಕಲ್ಲೆಂದು ಹೆಸರು ಪಡೆದುಕೊಂಡಿದೆ.
## ಉಲ್ಲೇಖಗಳು 
ವರ್ಗ:ದಕ್ಷಿಣ ಕನ್ನಡ ಜಿಲ್ಲೆಯ ಗ್ರಾಮಗಳು
ಅಡೂರು

## ಅಡೂರು
ಕೈಲಾಸವಾಸಿ ಶಿವಪಾವ೯ತಿಯರು ತಮ್ಮ ಗಣಗಳಿಂದೊಡಗೂಡಿ ಕುಂಡುಕುಳಿ ಎಂಬಲ್ಲಿ ಭುವಿಗಿಳಿದರು ಬೇಡಡ್ಕ ಎಂಬಲ್ಲಿ ಶಿವ-ಪಾವ೯ತಿಯರು ಗಣದೊಂದಿಗೆ ಬೇಡ ಬೇಡತಿ ಮತ್ತು ಬೇಡ ಪಡೆಯಾಗಿ ವೇಷ ಪಲ್ಲಟಗೊಂಡರು. ಶಾಪಗ್ರಸ್ಥ ಮೂಕನೆಂಬ ದಾನವನು ಹಂದಿ ರೂಪದಲ್ಲಿದ್ದುದ್ದನ್ನು ಮನಗಂಡು ಶಿವನು ಅವನ ಶಾಪ ವಿಮೋಚನೆಗಾಗಿ ಅವನನ್ನು ಗುರಿಯಾಗಿರಿಸಿಕೊಂಡು ಬೇಟೆಯಾಡತೊಡಗಿದನು.'ಕುತ್ತಿಕೋಲ'  ಎಂಬಲ್ಲಿಂದ ಆರಂಭಿಸಿದ ಬೇಟೆ ಬಂದಡ್ಕಕ್ಕೆ  ತಲುಪಿದಾಗ ಅಲ್ಲಿ ಕಾಣಸಿಕ್ಕಿದ ಮೂಕ/ಹಂದಿ ಕಿರಾತ ರೂಪಿ ಶಿವನು ಬಾಣ ಪ್ರಯೋಗಿಸಲು ಅದು ನೋವು ತಾಳಲಾಗದೆ ಶಬ್ದ ಮಾಡುತ್ತಾ ಕೌಂಡಿಕಾನವನ್ನು  ಪ್ರವೇಶಿಸಿ ಅಲ್ಲಿ ಅರ್ಜುನನ ತಪಸ್ಸಿಗೆ ಭಂಗವನುಂಟುಮಾಡಿತು. ಸಿಟ್ಟಿಗೆದ್ದ ಅರ್ಜುನನು ತಾನು ಒಂದು ಬಾಣವನ್ನು ಪ್ರಯೋಗಿಸಿ ಹಂದಿಯನ್ನು  ಕೊಂದನು. ಸುತ್ತ ಹಂದಿ ಬಿದ್ದ ಸ್ಥಳವೇ 'ಪಂಜಳ'  ವಾಗಿದೆ. (ಪಂಜಿ+ಸ್ಥಳ) ಹಂದಿಯನ್ನು ಕೊಂದವರಾರು ಎನ್ನುವ ಜಿಜ್ಞಾಸೆಯಲ್ಲಿ ಕಿರಾತನಿಗೂ (ಶಿವ) ಅರ್ಜುನನಿಗೂ ಹಂದಿಯನ್ನು ಕೊಂದವರು ತಾನು ನಾನೆಂದು ವಾಗ್ವಾದ ನಡೆದುದಲ್ಲದೆ ಮುಷ್ಟಿಯುದ್ದ, ಮಲ್ಲಯುದ್ದವಾಯಿತು. ಅವರಿಬ್ಬರು ಉರಾಳಾಡಿದರು. ಇವರು ಪರಸ್ಪರ ಹೋರಾಡುತ್ತಾ ಉರುಳಾಡುತ್ತಿದ್ದ ಈ ಸ್ಥಳವೇ ಮುಂದೆ 'ಅಡೂರು'  ಎಂದಾಗಿದೆ  ಎಂಬ                           ಪ್ರತೀತಿ.

## ಹಿನ್ನೆಲೆ
ಮಹಾಭಾರತ ಕಾಲದಲ್ಲಿ ಅರ್ಜುನನ್ನು ಪರೀಕ್ಷಿಸಲು ಧರೆಗಿಳಿದ ಜಗದ ಮಾತಾಪಿತರುಗಳು ಬೇಡ ಬೇಡತಿಯರಾಗಿ ನಡೆದಾಡಿದ ಪುಣ್ಯ ಭೂಮಿಯಾಗಿದೆ. ಘೋರಾರಣ್ಯದಲ್ಲಿ ತಪೋನಿರತ ಅರ್ಜುನನಿಗೂ ಕಿರಾತನಿಗೂ ಹಂದಿಯ ನೆಪದಲ್ಲಿ ವಾಗ್ವಾದ ಉಂಟಾಗಿ, ನರಹರರಲ್ಲಿ ನಡೆದ ಯುದದಿಂದಲಾಗಿಯೇ ಈ ಕ್ಷೇತ್ರ ಉರುಡೂರು ಎಂದು ಖ್ಯಾತವಾಯಿತು.

## ಸ್ಥಳದ ರೂಪಿಕರಣ
ಈ ಪ್ರತೀತಿಯ ಮೂಲಕ ಶಿವ ಕ್ಷೇತ್ರವಾದ ಅಡೂರು  ಸ್ಥಳ ನಾಮ ರೂಪಿತವಾಯಿತು. ಈ ಪ್ರತೀತಿಯು ಮಹಾಭಾರತದ ಇಂದ್ರಕೀಲ ಪ್ರಸಂಗವನ್ನು ನಮ್ಮ ಕಣ್ಣ ಮುಂದೆ ನಿಲ್ಲಿಸುತ್ತದೆ. ಸಮುದಾಯ ಮಹಾಭಾರತದ ಕಥಾನಾಯಕರು ನಮ್ಮೂರಿಗೆ ಬಂದಿದ್ದರೆನ್ನುವ ಮೂಲಕ ಈ ಸ್ಥಳವು ಪುರಾತನವಾದುದೆಂದು ನಂಬಿಸುತ್ತದೆ. ಜೊತೆಗೆ ಈ ಸ್ದಳಕ್ಕೊಂದು ಮಹಿಮೆಯ ಆವರಣವನ್ನು ಸೃಷ್ಟಿಸಿಕೊಂಡಿದೆ.

## ದೈವ ಸಾನಿಧ್ಯ
ತೆಂಕುಭಾಗದ ರಕ್ಷಕ ಶ್ರೀಗುಳಿಗ ದೈವವಾಗಿದೆ. ಕೊಪ್ಪಲ ಗುಳಿಗ ಎಂದು ಕರೆಯಲ್ಪಡುವ ದೈವ ಸಾನ್ನಿಧ್ಯವು ಅನತಿ ದೂರದ ಕೊಪ್ಪಲದಲ್ಲಿದೆ. ಶ್ರೀ ಸಾನ್ನಿಧ್ಯ ಕಟ್ಟೆಯ ನವೀಕರಣ ಸುತ್ತು ಆವರಣಗೋಡೆ ನಿರ್ಮಾಣ ಮತ್ತು ದಾರಿಯನ್ನು ಸರಿಪಡಿಸುವುದು.

## ಉಲ್ಲೇಖಗಳು 
ವರ್ಗ:ಕೇರಳ
ಕರಗ ಪ್ರತಿಷ್ಠೆ

## ಆಚರಣೆ
ಮೊದಲು ನದಿ ತೀರದಲ್ಲಿ ಮಣ್ಣು (ಮರಳಲ್ಲಿ) ತಿಟ್ಟೆ ಮಾಡುತ್ತಾರೆ. ಆ ತಿಟ್ಟೆಯ ಮೇಲೆ ಬಿಳಿ ವಸ್ತ್ರ ಹಾಕಿ ಒಂದು ಮಣ್ಣಿನ ಪಾತ್ರೆಯಲ್ಲಿಟ್ಟು ಆಚೆಈಚೆ ಸ್ವಲ್ಪ ಅಗಲದಲ್ಲಿ ಬಲ ಮತ್ತು ಎಡಕ್ಕೆ ಎರಡು ತಾಮ್ರದ ಚೆಂಬು ಇಟ್ಟು ಅದರರೊಳಗೆ ನೀರು ಸ್ವಲ್ಪ ಹೊಯ್ದು ಒಂದು ರೂಪಾಯಿ ನಾಣ್ಯ ಹಾಕಬೇಕು. ಆಮೇಲೆ ಮೂರು ತೆಂಗಿನಕಾಯಿ ಇಟ್ಟು ಅದಕ್ಕೆ ಎರಡು ಅಡಿ ಉದ್ದದ ಮೂರು ಕೋಲು ಇಟ್ಟು ಅದಕ್ಕೆ ಕಹಿ ಬೇವು ಸೊಪ್ಪನ್ನು ಅದರ ಸುತ್ತಕಟ್ಟಿ ಅದಕ್ಕೆ ಹೂವಿನ ಅಲಂಕಾರ ಮಾಡಿ, ಅದರ ತುದಿಗೆ ನಿಂಬೆ ಹಣ್ಣನ್ನು ಇಡಬೇಕು. ಪ್ರತ್ಯೇಕವಾಗಿ ಎರಡು ಮಣ್ಣಿನ ಪಾತ್ರೆಗೆ ಮುಖವಾಡ ಇಟ್ಟು ಅದಕ್ಕೆ ನೂಲು ಕಟ್ಟಿ ಪೂಜೆ ಮಾಡಬೇಕು. ಪೂಜಾರಿಯು ಎಂಟು ಜನ ಹೆಂಗಸರನ್ನು ಪಕ್ಕದಲ್ಲಿ ನಿಲ್ಲಿಸುತ್ತಾರೆ. ಆ ಮೊದಲು ಸ್ತ್ರೀಯರು ನದಿಯಲ್ಲಿ ಹೋಗಿ ಸ್ನಾನ ಮಾಡಿ ಬಂದು ಸಿಧ್ಧ ಮಾಡಿದ ಕರಗದ ಮುಂದೆ ನಿಂತುಕೊಳ್ಳಬೇಕು. ಯಾರಿಗಾದರು ಹೆಂಗಸರಿಗೆ ದರ್ಶನ ಬರಬಹುದು. ಪೂಜಾರಿಗೆ ದರ್ಶನ ಬಂದು ಆ ಮೇಲೆ ಎಂಟು ಜನ ಹೆಂಗಸರನ್ನು ಆಯ್ಕೆ ಮಾಡುತ್ತಾರೆ. ಅವರನ್ನು ಸ್ನಾನ ಮಾಡಲು ಹೇಳಿ ಅವರಿಗೆ ಅರಶಿನದ ಬಟ್ಟೆ ಕೊಟ್ಟು ನಾಲ್ಕು ಜನರಿಗೂ ಕರಗವನ್ನು ಕೊಡುತ್ತಾರೆ.ಒಬ್ಬೊರಿಗೆ ಒಂದೊಂದು ಕರಗ, ಒಂದು ಶಕ್ತಿ ಕರಗ, ಎರಡು ಹೂ ಕರಗ, ಕತ್ತಿ ಕರಗ ಕೊಟ್ಟು ಅವರನ್ನು ಮೂರು ಸುತ್ತು ಬರಿಸಿ ದೇವರಿಗೆ ಪೂಜೆ ಮಾಡಿಸಲಾಗುತ್ತದೆ. ದೇವಿಗೆ ಪೂಜೆ ಮಾಡಿ ಬರುವಾಗ ಅವರೊಂದಿಗೆ ಎಲ್ಲಾ ಜನ ಒಟ್ಟು ಸೇರಿ ಬರುತ್ತಾರೆ. ಹೆಂಗಸರು ಕರಗದ ಹಾಡಿಗೆ ಲಯಬದ್ಧವಾಗಿ ನರ್ತಿಸುತ್ತಾರೆ. ನರ್ತನದ ಬಳಿಕವೂ ಕರಗ ಪ್ರತಿಷ್ಠಾನದಲ್ಲಿಗೆ ಬಂದು ದೇವಿಗೆ ಪೂಜೆಗೆ ಮರಳುತ್ತಾರೆ. ಕರಗ ಆಚರಣೆಯಾದ ನಂತರವೂ ಕರಗವನ್ನು ದೇವಸ್ಥಾನದಲ್ಲಿಟ್ಟು ಆ ದಿನಗಳಲ್ಲೂ ಪೂಜೆ ಮಾಡುತ್ತಾರೆ. ಮುಕ್ತಾಯದ ದಿನ ಸಂಜೆಯ ಹೊತ್ತಿಗೆ ಸ್ತ್ರೀಯರ ಕೈಯಲ್ಲಿ ಒಂದೊಂದು ಕರಗ ಕೊಟ್ಟು ಬಳಿಕೆ ಅವರಿಗೆ ಅರಶಿನದ ನೀರು ಹೊಯ್ಯುತ್ತಾರೆ. ಆ ಬಳಿಕ ಅವರು ದೇವಸ್ಥಾನಕ್ಕೆ ಮೂರು ಸುತ್ತು ಬರುತ್ತಾರೆ. ನಂತರ ಮನೆ ಮನೆಗೂ ಮೆರವಣಿಗೆ ಹೊಗುತ್ತಾರೆ. ಮನೆಗೆ ಕರಗ ಸಹಿತ ಮೆರವಣಿಗೆಯಲ್ಲಿ ಬರುವವರಿಗೆ ಮನೆಯವರು ಅರಶಿನದ ನೀರನ್ನು ಹೊಯ್ಯುತ್ತಾರೆ. ಕುಟುಂಬದವರೂ ಕೂಡ ಕರಗ ತಂದವರಿಗೆ ವಸ್ತ್ರವನ್ನು ಕೊಡುತ್ತಾರೆ. ಆ ನಂತರ ಕರಗ ಹಾಡಿನೊಂದಿಗೆ ನದಿಗೆ ತೆರಳುತ್ತಾರೆ.ಕರಗವನ್ನು ನದಿಗೆ ತೆಗೆದುಕೊಂಡು ಹೋಗಿ ಕರಗವನ್ನು ನೀರಿಗೆ ಬಿಡುವಾಗ ಕರಗದ್ದಲ್ಲಿದ್ದ ಹೂ,ಬೇವು, ಸೊಪ್ಪು ಮೊದಲಾದವುಗಳನ್ನು ನೀರಿಗೆ ಪ್ರತ್ಯೇಕವಾಗಿ ಬಿಡುತ್ತಾರೆ. ನಂತರ ಕರಗ ಹೊತ್ತು ತಂದ ಪುರುಷರು ಹಾಗೂ ಸ್ತ್ರೀಯರು ಸ್ನಾನ ಮಾಡುತ್ತಾರೆ. ಕರಗ ಪ್ರತಿಷ್ಠೆ ಮುಗಿದ ನಂತರ ಅರಶಿನದ ಮಿಶ್ರಿತ ಒಣ ಮೀನಿನಿಂದ ಮಾಡಿದ ಊಟವನ್ನು ಎಲ್ಲರಿಗೂ ಬಾಳೆ ಎಲೆಯಲ್ಲಿ ಹಂಚುತ್ತಾರೆ. ನಂತರ ದೇವಸ್ಥಾನಕ್ಕೆ ಮರಳಿ ಪೂಜೆ ಮಾಡಿ ಮನೆಗೆ ಮರಳುತ್ತಾರೆ. ಹೀಗೆ ಕರಗ ಪ್ರತಿಷ್ಠೆಯು ವರ್ಷಕ್ಕೆ ಒಮ್ಮೆ ನಡೆಯುತ್ತದೆ.

## ಸಮುದಾಯ
*ತಮಿಳರು
## ಬಳಕೆ ವಸ್ತುಗಳು
ಬಿಳಿ ವಸ್ತ್ರ, ಮಣ್ಣಿನ ಪಾತ್ರೆ, ತಾಮ್ರದ ಪಾತ್ರೆ, ಒಂದು ರೂಪಾಯಿ,ಎರಡು ಅಡಿ ಉದ್ದದ ಮೂರು ಕೋಲು, ಕಹಿ ಬೇವು ಸೊಪ್ಪು,ನಿಂಬೆ ಹಣ್ಣು, ತೆಂಗಿನಕಾಯಿ.
## ಉಲ್ಲೇಖಗಳು
ವರ್ಗ:ಹಬ್ಬಗಳು
ಪೆರಾಜೆ ಮೂಲೆಮಜಲು

**ಮೂಲೆಮಜಲು** ಪೆರಾಜೆ ಉಲ್ಲಾಕುಳು ದೈವಗಳ ಮೂಲಸ್ಥಳ.
### ಇತಿಹಾಸ
ಆರಂಭದಲ್ಲಿ ಉಲ್ಲಾಕುಳು ಬಂದು ನೆಲೆಯಾದ ಕಾರಣದಿಂದಾಗಿ ಅದು ಮೂಲೆಮಜಲೆಂದು ಹೆಸರು ಪಡೆದಿದೆ. ಈ ಸ್ಥಳದ ಕುರಿತಾದ ಸ್ಥಳ ಪುರಾಣ *ಗೌಡ*ರ ಮೂಲ, ಬಲ್ಲಾಳರ ಕುರಿತಾದ ಐತಿಹಾಸಿಕ ಸಂಗತಿಗಳೊಂದಿಗೆ ಅಂತರ್ಗತವಾಗಿದೆ. ಮೂಲೆಮಜಲು ಎನ್ನುವಲ್ಲಿ ಉಲ್ಲಾಕುಳುಗಳ ಮೂಲಸ್ಥಾನ ಈಗ ಇಲ್ಲ, ಬೇರೆ ಕಡೆ ಸ್ಥಳಾಂತರಗೊಂಡಿದೆ. ಉಲ್ಲಾಕುಳು ಮೂರ್ತಿಗಳು ಶಾಸ್ಥಾವು ದೇವಾಲಯದ ಆವರಣದಲ್ಲಿದೆ. ಪಂಚಲೋಹದ ಮೂರ್ತಿಗಳು ಕಂಚಿನ ಲೋಹಕ್ಕೆ ಬದಲಾಗಿದೆ.
ಪೆರಾಜೆಯನ್ನು ಆಳಿದ ಬಲ್ಲಾಳ್ತಿಯನ್ನು ಚೋಮ ಬಲ್ಲಳ್ತಿಯೆಂದು ಹೇಳಲಾಗುತ್ತದೆ. ಇವಳು ದೇಶಕೋಡಿ ಎಂಬಲ್ಲಿ ವಾಸವಾಗಿದ್ದಳು. ಬಲ್ಲಾಳರ ಕಾಲದಲ್ಲಿ ಪ್ರಸರಣವಾಗಿ ನೆಲೆಯಾದ ಉಲ್ಲಾಕುಳು ಇಲ್ಲಿನ 'ಮಾಡ'ದಲ್ಲಿ ನೇಮಾಚರಣೆ ಪಡೆದರು. ಉಲ್ಲಾಕುಳುಗಳ ತಂಗಿ ದೈವ 'ದೆಯ್ಯಾರ್' ಎಂದು ಕರೆದುಕೊಂಡಿದ್ದಾಳೆ. ಈ ದೈವದ ಆರಾಧನಾ ಸ್ಥಳವಾಗಿ *ಪಯಸ್ವಿನಿ* ಹೊಳೆಯ ದಡದಲ್ಲಿ 'ದೆಯ್ಯಾರ್ ಬರಿ' ಎಂಬ ಚಾವಡಿ ಸ್ಥಾನವಾಗಿದೆ. ಉಲ್ಲಾಕುಳುಗಳ ಮೂಲಸ್ಥಾನ 'ಮಾಡ' ಬಲ್ಲಾಳರ ಬೀಡಿನ ಮೂಲೆಮಜಲಿನಲ್ಲಿತ್ತು.
### ವೈಶಿಷ್ಟ್ಯಗಳು
ಬಲ್ಲಾಳರ ಕೊಟ್ಟಾರದಲ್ಲಿ ಕಾರ್ಯ ಸೇವಕರಾಗಿ ಸೇರಿದ ಗೌಡ ಮನೆತನ, ಮೂಲದಲ್ಲಿ ಹೊರಗಿನಿಂದ ವಲಸಿಗರಾದವರಿದ್ದಾರೆ. ಈ ಮನೆತನದ ಮೂಲ ಪುರುಷನನ್ನು 'ಕಿನ್ನ'ಯ್ಯನೆಂದು ಈ ಮನೆತನದ ಈಗಿನವರು ನೆನೆಸಿಕೊಳ್ಳುತ್ತಾರೆ. ಬಲ್ಲಾಳ್ತಿಯರು ನಿಸ್ಸಂತತಿಯಾದ ಬಳಿಕ ಬಲ್ಲಾಳರ ಆಸ್ತಿ ಈ ಗೌಡರಿಗೆ ಹಸ್ತಾಂತರವಾಗುತ್ತದೆ.
### ಹಿನ್ನೆಲೆ
ಮೂಲದಲ್ಲಿ ಪೆರಾಜೆಯ ಉಲ್ಲಾಕುಳು ಬಲ್ಲಾಳರ ದೈವಗಳಾಗಿ ಆರಾಧನೆ ಹೊಂದಿದ ದೈವಗಳಾಗಿವೆ. ತರುವಾಯ ಮೂಲೆಮಜಲು ಗೌಡರಿಗೆ ಹಸ್ತಾಂತರವಾಗಿದೆ.
ಪುರಾಣ ಪ್ರಕಾರ ಪೆರಾಜೆಯಿಂದ ಉಲ್ಲಾಕುಳು *ತಲಕಾವೇರಿ*ಗೆ ಪಟ್ಟಿ ಮೂಲಕ ಹೋಗುತ್ತಾರೆ. ಹೋಗುವಾಗ ತಮ್ಮ ತಂಗಿ ದಯ್ಯಾರೆಯನ್ನು ಕರೆದುಕೊಂಡು ಹೋಗುವುದು ತಪ್ಪು ಅಭಿಪ್ರಾಯಕ್ಕೆ ಎಡೆಯಾಗುತ್ತದೆಯೆಂದು, ಬಿಟ್ಟು ಹೋಗುತ್ತಾರೆ. ಹಾಗೆ ಬಿಟ್ಟು ಹೋದ ತಂಗಿ ನೆಲೆಯಾದ ಸ್ಥಳವೇ 'ದೆಯ್ಯಾರ್ ಬರಿ' ಚಾವಡಿಯೆಂದು ಗುರುತಿಸಿಕೊಂಡಿದೆ.
ಕರಿಭೂತ ಶಾಸ್ತಾವು ಕ್ಷೇತ್ರ ಪೆರಾಜೆಯಲ್ಲಿ ನೆಲೆಯಾಗಿ ಆರಾಧನೆಯಾಗುವ ದೈವವಾಗಿದೆ. ಈ ದೈವದ ಪುರಾಣವು ಶಿಷ್ಟ ಪುರಾಣ ನಿಷ್ಪನ್ನವಾಗಿದೆ.
ಒಂದೊಮ್ಮೆ ಶಿವ ಪಾರ್ವತಿಯರು ಬೇಡ-ಬೇಡತಿಯರಾಗಿ ಬೇಟೆಯಾಡುವ ಸಲುವಾಗಿ ಪೂಮಲೆ ಬೆಟ್ಟಕ್ಕೆ ಬರುತ್ತಾರೆ. ಆಗವರು ಅಲ್ಲಿಂದ ದಕ್ಷಿಣಾಭಿಮುಕವಾಗಿ ವೀಕ್ಷಿಸಿದಾಗ ಪೆರಾಜೆಯಲ್ಲಿ ಜನರು ವಿರೋಧಿಗಳಿಂದ ಕಷ್ಟಕ್ಕೊಳಗಾಗಿದ್ದು ಗೋಚರಿಸುತ್ತದೆ. ಆಗ ಶಿವನು ಬಾಣವೊಂದನ್ನು/ತ್ರಿಶೂಲವನ್ನು ಎಸೆಯುತ್ತಾನೆ. ಅದು ಶಾಸ್ತಾವು ಸ್ತಾನದ ಎದುರು ಬೀಳುತ್ತದೆ. ಬೆಟ್ಟದಿಂದಿಳಿದು ಬಂದು ನೋಡುವಾಗ ಅದು ಶಾಸ್ತಾರನ ನೆಲೆಯಲ್ಲಿರುವುದು ಗೋಚರಿಸುತ್ತದೆ. ಊರ ಸಮಸ್ಯೆ ನಿವಾರಣೆಯಾಗುತ್ತದೆ. ಮುಂದೆ ಮಗ ಶಾಸ್ತಾರನ ರಕ್ಷಣೆಗಾಗಿ ಶಿವಪಾರ್ವತಿಯರು ಕರಿ ದೈವ ಮತ್ತು ಕೋಮಾಲಿ/ರಿ ದೈವಗಳಾಗಿ ನೆಲೆಯಾಗುತ್ತಾರೆ.

## ಉಲ್ಲೇಖಗಳು
ವರ್ಗ:ಐತಿಹಾಸಿಕ ಸ್ಥಳಗಳು
ಅರಂತೊಡು ಗ್ರಾಮ

**ಅರ೦ತೊಡು ಗ್ರಾಮ**  ಮ೦ಗಳೂರು-ಮೈಸೂರು ರಾಜ್ಯ ಹೆದ್ದಾರಿಯಲ್ಲಿ ಸುಳ್ಯದಿ೦ದ ೧೦ ಕೀ.ಮೀ ದೂರದಲ್ಲಿ ಈ ಗ್ರಾಮವಿದೆ ಪೂ‌ರ್ವ  ಪಶ್ಚಿಮವಾಗಿ ಹರಿಯುತ್ತಿರುವ ಪಯಸ್ವಿನಿ ನದಿಯ ಉತ್ತರ ದಡೆಯಿ೦ದ ಉದ್ದಕ್ಕೆ ಪೂಮಲೆಯಿ೦ದ ಕಿಲಾರು ಮಲೆಯವರೆಗೆ ಹರಡಿಕೊ೦ಡಿದ್ದು ಗ್ರಾಮದ ಬಹುಭಾಗ ಅರಣ‍್ಯವಾಗೀದೆ,ಗ್ರಾಮದೊಳಗೆ ಅಡ್ದವಾಗಿ ಉತ್ತರ ದಕ್ಷಿಣವಾಗಿ ಹರಿಯುವ ಬಲ್ನಾಡು ಹೋಳೆಯ ಇಕ್ಕೆಲಗಳಲ್ಲಿ ಕೃಷಿ ಪ್ರದೇಶ, ವಾಸ ಕ್ಷೇತ್ರಗಳೀವೆ.ಗುಡ್ಲ,ದೇರಾಜೆ,ಬನ,ಪೂಮಲೆಯ,ಇಳಿಜಾರುಗಳಲ್ಲೂ ಅಡ್ತಲೆ,ಕಿರ್ಲಾಯ,ಜೋಡಿಪಣೆ,ಕಿಲಾರ್ಮಲೆ ರಕ್ಷಿತರಾಣ್ಯದೊಳಗೂ ಹುದುಗಿಕೊಂಡತಿವೆ.ಈ ಸ್ಥಳಕ್ಕೆ ಅರಂತೋಡು ಎಂದು ಸ್ಥಳಬರಲು ಕಾರಣ,ಈ ಸ್ಥಳವು ಆರುತೋಡುಗಳಿಂದ ಆವೃತವಾಗಿದ್ದು ಆದ್ದರಿಂದ ಈ ಸ್ಥಳಕ್ಕೆ ಅರಂತೋಡು ಎಂದು ಹೆಸರು ಬಂತು.
ಅರಂತೋಡು ಗ್ರಾಮಕೇಂದ್ರವೂ ಹೌದು,ಹೆದ್ದಾರಿಯಲ್ಲಿ ಇರುವಕಾರಣ ಇಲ್ಲಿಂದ ವಾಹನ ಸೌಕರ್ಯ ಸಾಕಷ್ಟಿದೆ,ಗ್ರಾಮದೊಳಗೆ ಎಲ್ಲಾ ಕಡೆ ಬಸ್ ಮಾರ್ಗಗಳಿಲ್ಲ, ಮುಖ್ಯಪೇಟೆಯ ಹೊರತಾಗಿ ಎಲ್ಲಾ ಹಳ್ಳಿಗಳು ಗುಡ್ಡಗಾಡು ಪ್ರದೇಶದಲ್ಲಿವೆ,ಮರ್ಕಂಜ,ಎಲಿಮಲೆ ಮತ್ತು ತೊಡಿಕಾನ ಮಾರ್ಗಗಳನ್ನು ಹೊರತುಪಡಿಸಿ ಉಳಿದವು ಮಣ್ಣಿನರಸ್ತೆಗಳು. ಪದವಿಶಿಕ್ಷಣ ಮತ್ತು ಹೆಚ್ಚಿನ ವ್ಯಾಸಂಗಕ್ಕಾಗಿ,ಕೋರ್ಟು,ಕಚೇರಿ,ವ್ಯಾಪಾರ ವಹಿವಾಟುಗಳಿಗಾಗಿ ಸುಳ್ಯ ನಗರವನ್ನೇ ಅವಲಂಬಿಸಿಕೊಡಿದ್ದಾರೆ, ಕೃಷಿಕರು ತಮ್ಮ ಉತ್ಪನ್ನಗಳನ್ನು ಮಾರಾಟಮಾಡಲು, ಔಷಧಿ ಆಸ್ಪತ್ರೆಗಳಿಗಾಗಿ ಸುಳ್ಯಕ್ಕೆ ಹೋಗಿಬರುತ್ತಾರೆ.ಎಕ್ಸ್ ಪ್ರೆಸ್ ಬಸ್ಸುಗಳು ಅರಂತೋಡಿನಲ್ಲಿ ನಿಲ್ಲಿಸುವುದಿಲ್ಲ.ಅರಂತೋಡು ಇಂದು ಬಹಳ ಬೆಳೆದು ನಿಂತಿದೆ. ಕಳೆದೆರಡು ದಶಕಗಳಲ್ಲಿ ಅನೇಕ ರೀತಿಯ ನಾಗರಿಕ ಸೌಲಭ್ಯಗಳನ್ನು ಇಲ್ಲಿ ವ್ಯವಸ್ಥೆಗೊಳಿಸಲಾಗಿರುವುದು. ಅರಂತೋಡಿನ ಬಹಳಷ‍್ಟು ಮಂದಿ ಹೊರಗಡೆ ನೌಕರಿಯಲ್ಲಿದ್ದಾರೆ. ಹೆದ್ದಾರಿಯಲ್ಲಿರುವ ಕಾರಣ ನಗರ ಕೇಂದ್ರಗಳಿಗೆ ತೆರೆದುಕೊಳ್ಲುವುದು ಸುಲಭವಾಗಿದೆ. ಅರಂತೋಡು ಶೈಕ್ಷಣಿಕವಾಗ ಮುಂದಿದೆ.
## ಗ್ರಾಮಗಳು
*ಬಿಳಿಯಾರು,
*ಪೂಜರಿಮನೆ
*ಉಳುವಾರು
## ನದಿಗಳು
* ಪಯಸ್ವಿನಿ
*ಬಲ್ನಾಡು
## ಜನಜಾತಿ
*ಗೌಡರು
*ನಾಯ್ಕ
*ಬಂಟ
*ಬ್ರಾಹ್ಮಣ
*ಮುಸಲ್ಮಾನ

## ಬೆಳೆಗಳು
*ಅಡೀಕೆ
*ತೆಂಗು
*ರಬ್ಬರ್

## ಉಲ್ಲೇಖಗಳು
ವರ್ಗ:ದಕ್ಷಿಣ ಕನ್ನಡ ಜಿಲ್ಲೆಯ ಗ್ರಾಮಗಳು
ವರ್ಗ:ದಕ್ಷಿಣ ಕನ್ನಡ ಜಿಲ್ಲೆ
ಕುಡೆಕಲ್ಲು

ಸುಳ್ಯ ತಾಲೂಕಿನ ಆಲೇಟ್ಟಿ ಗ್ರಾಮದಲ್ಲಿರುವ ಕುಡೆಕಲ್ಲು ಮನೆತನದ ಈಗಿರುವ  ಐನ್ಮನೆಯನ್ನು ತಿಮ್ಮಯ್ಯಮೂರ್ತಿಯವರು ಕಟ್ಟಿಸಿದರು.ಇದೊಂದು ಸಾಂಪ್ರದಾಯಿಕ ನಾಲ್ಕಂಕಣದ  ಮನೆ, ಮೊದಲಿಗೆ ಹುಲ್ಲು ಹಾಸಿನ ಮನೆಯಾಗಿತ್ತು. ಈ ಮನೆ ಎರಡು ಬಾರಿ ನವೀಕರಣಗೊಂಡಿದೆ. ೧೯೫೨ರಲ್ಲಿ ಕುಡೆಕಲ್ಲು ಮುತ್ತಣ್ಣ ಗೌಡರ ಆಡಳಿತ ಸಂದರ್ಭದಲ್ಲಿ, ಅವರ ಪರವಾಗಿ ಕುಡೆಕಲ್ಲು ರಾಮಯ್ಯ ಗೌಡರು ಹುಲ್ಲು ಹಾಸಿನ ಮಾಡನ್ನು ಮಂಗಳೂರು ಹಂಚಿನ ಚಾವಣಿಯನ್ನಾಗಿ ಪರಿವರ್ತಿಸಿದರು.

## ಪುನರ್ ನಿರ್ಮಾಣ
ನಂತರ ೧೯೯೭ರಲ್ಲಿ ಅಂದಿನ ಯಜಮಾನರಾಗಿದ್ದ ದಿ। ಕೃಷ್ಣಪ್ಪ ಗೌಡ ಮತ್ತು ಆಡಳಿತದಾರರಾಗಿದ್ದ ದಿ। ದಾಸಪ್ಪ ಗೌಡರ ಅಧಿಕಾರವಧಿಯಲ್ಲಿ ಮನೆಯನ್ನು ಕೆಡವದೆ ತಾಂತ್ರಿಕ ಕೌಶಲ್ಯದಿಂದ ಹಳೆಯ ಮಣ್ಣಿನ ಗೋಡೆಗಳ ಸ್ಥಾನದಲ್ಲಿ ಹೊಸದಾಗಿ ಕಲ್ಲಿನ ಗೋಡೆಗಳ ನಿರ್ಮಾಣ ಮಾಡಲಾಯಿತು.

## ದೈವಗಳು
ಕುಡೆಕಲ್ಲು ಮನೆತನದ ಮೂಲ ವ್ಯಕ್ತಿಯೆಂದು ಹೇಳಲಾಗುವ ಗೌಡಜ್ಜರ ಕಾಲದಿಂದಲೇ ‍ಐನ್ ಮನೆಯು ಧಾರ್ಮಿಕವಾಗಿ ಒಂದು ಆರಾಧನಾ ಕೇಂದ್ರವಾಗಿದೆ.
ರುದ್ರಚಾಮುಂಡಿ ಈ ಮನೆತನದ ಧರ್ಮದೈವ.'***ಮುಖ್ಯದೈವವಾಗಿ ವಿಷ್ಣುಮೂರ್ತಿ****, ಕಾರ್ಣಿಕ ದೈವ ವಾಗಿ ಕಲ್ಲುರ್ಟಿ ಐನ್ ಮನೆಯ ಆವರಣದೊಳಗೆ ಆರಾಧನೆಗೊಳ್ಳುತ್ತಿದೆ. ಇಲ್ಲಿಯ ವಿಷ್ಣುಮೂರ್ತಿ ದೈವದ ಸ್ಥಾನವು ಕಲಾತ್ಮಕತೆಯಿಂದ ಸ್ಥಳಕ್ಕೊಂದು ಭವ್ಯತೆಯನ್ನು ತಂದಿದೆ. ಅನತಿ ದೂರದಲ್ಲಿ ಮನೆತನಕ್ಕೆ ಸೇರಿದ ಸ್ಥಳದಲ್ಲಿ ಬೈನಾಟಿ ದೈವದ ಆರಾಧನೆ ನಡೆಯುತ್ತಿದೆ. ವರ್ಷಂಪ್ರತಿ ಕಳಿಯಾಟ ಮಹೋತ್ಸವವು ಮಾರ್ಚ್ ತಿಂಗಳ ೨೪ ರಿಂದ ೨೭ರ ವರೆಗೆ ನಡೆಯುತ್ತದೆ. ಹರಕೆ ರೂಪದಲ್ಲಿರುವ ಆದಾಯವು ಐನ್ಮನೆಯ ಅಭಿವೃದ್ಧಿಗೆ ಬಹಳಷ್ಟು ಸಹಕಾರಿಯಾಗಿದೆ. ಗೌಡರ ಬಳಿ ಪದ್ದತಿಯ ಪ್ರಕಾರ ಕುಡೆಕಲ್ಲು ಕುಟುಂಬಸ್ತರು ಕಬರು ಬಳಿಯನ್ನು ಹೊಂದಿರುತ್ತಾರೆ.

## ಇತಿಹಾಸ
ಕ್ರಿ.ಶ.೧೮೩೪ರಲ್ಲಿ ಕೊಡಗು ಅನೀರಿಕ್ಷಿತವಾದ ರಾಜಕೀಯ ಬದಲಾವಣೆ ಕಂಡಿತು. ವಿದ್ರೋಹಕ್ಕೊಳಗಾಗಿ ಮಡಿಕೇರಿ ಪತನವಾಗುತ್ತದೆ. ಸುಳ್ಯ, ಪುತ್ತೂರು ಪ್ರದೇಶಗಳನ್ನು ಅಂದಿನ ಕೆನರಾ ಜಿಲ್ಲೆಗೆ ಸೇರಿಸುತ್ತಾರೆ. ಭತ್ತವನ್ನು ಹಣವನ್ನಾಗಿ ಪರಿವರ್ತಿಸಿ ಕಂದಾಯ ಕಟ್ಟಬೇಕೆನ್ನುವ. ಬ್ರಿಟಿಷರ ಆರ್ಥಿಕ ನೀತಿ ಸುಳ್ಯ ಪರಿಸರದಲ್ಲಿ ಅಸಮಾಧಾನವನ್ನುಂಟು ಮಾಡುತ್ತದೆ. ಇದೆಲ್ಲದರ ಪರಿಣಾಮವಾಗಿ ಬ್ರಿಟಿಷರನ್ನು ಪ್ರತಿರೋದಿಸಿ ಕೊಡವರಸವನ್ನು ಮರು ಸ್ಥಾಪಿಸುವ ಪ್ರಯತ್ನವಾಗಿ ಬಂಡಾಯದ ಪೂರ್ವಸಿದ್ಧತೆ ಕುಡೆಕಲ್ಲು ಮನೆತನಕ್ಕೆ ಕೌಟುಂಬಿಕವಾಗಿ ಅತಿ ಹತ್ತಿರದ ಸಂಬಂಧಿ ಕೆದಂಬಾಡಿ ರಾಮ ಗೌಡನ ನಾಯಕತ್ವದಲ್ಲಿ ನಡೆಯುತ್ತದೆ.ಈ ಹೋರಟದಲ್ಲಿ ಬೆಂಬಲವಾಗಿ ಈ **ಕುಡೆಕಲ್ಲು ಪುಟ್ಟ ಗೌಡ*', ಕುಂಚಡ್ಕ ತಿಮ್ಮ ಭಾಗಿಯಾಗಿರುತ್ತಾರೆ.ಪುಟ್ಟ ಗೌಡ ೭ ವರ್ಷಗಳ ಸೆರೆವಾಸ ಅನುಭವಿಸುವುದಲ್ಲದೆ ಈ ಮನೆತನಕ್ಕೆ ಇದ್ದ ಮುನ್ಷಿ ಪದವಿಯನ್ನು ಕಳೆದುಕೊಳ್ಳಲು ಕಾರಣವಾದರು. ಆದರೆ ಬ್ರಿಟಿಷರ ವಿರುದ್ಧ ಸೆಟೆದು ಹೋರಾಡಿದವೀರರ ಮನೆತನ ಕುಡೇಕಲ್ಲು ಎನ್ನುವ ಪ್ರಶಂಸೆಯ ಮಾತು ಉಳಿದುಕೊಳ್ಳಲು  ಪುಟ್ಟಗೌಡರು ಕಾರಣರಾದರು. ಮನೆಯ ಎಲ್ಲಾ ಆಗುಹೋಗುಗಳನ್ನು ಮನೆತನದ ಹಿರಿಯರ ನೇತೃತ್ವದಲ್ಲಿ ನಡೆಯುತ್ತದೆ.

## ಆರಾಧನೆ
## ಉಲ್ಲೇಖಗಳು
ವರ್ಗ:ಪ್ರವಾಸಿ ತಾಣಗಳು
ವರ್ಗ:ಊರಿನ ಹೆಸರು
ಪೀಟರ್ ಬೆನೆನ್ಸನ್

**ಪೀಟರ್ ಬೆನೆನ್ಸನ್** ರವರು ಬ್ರೀಟಿಷ್ ವಕೀಲರಾಗಿದ್ದರು. ಮಾನವ ಹಕ್ಕುಗಳ ಕಾರ್ಯಕರ್ತರಾಗಿದ್ದ ಇವರು ಅಮ್ನೆಸ್ಟಿ ಇಂಟರ್ನ್ಯಾಷನಲ್(ಎಐ) ಎಂಬ ಸರ್ಕಾರೇತರ ಸಂಸ್ಥೆಯ ಸ್ಥಾಪಕರಾಗಿದ್ದರು. ಬೆನೆನ್ಸನ್ ಅವರು ೨೦೦೧ರಲ್ಲಿ ತನ್ನ ಜೀವಮಾನದ ಸಾಧನೆಗಾಗಿ ಪ್ರೈಡ್ ಆಫ್ ಬ್ರಿಟನ್ ಪ್ರಶಸ್ತಿಯನ್ನು ಸ್ವೀಕರಿಸಿದರು.
=ಆರಂಭಿಕ ಜೀವನ=
ಪೀಟರ್ ಬೆನೆನ್ಸನ್ ಅವರು ೩೧ ಜುಲೈ ೧೯೨೧ರಲ್ಲಿ ಲಂಡನ್ ನಲ್ಲಿ ಜನಿಸಿದರು. ಅವರ ಮೂಲ ಹೆಸರು ಪೀಟರ್ ಜೇಮ್ಸ್ ಹೆನ್ರಿ ಸೊಲೊಮನ್. ಹೆರಾಲ್ಡ್ ಸೊಲೊಮನ್ ಮತ್ತು ಫ್ಲೋರಾ ಬೆನೆನ್ಸನ್ ಅವರ ಏಕೈಕ ಪುತ್ರರಾದ ಇವರು ಯಹೂದಿ ಕುಟುಂಬಕ್ಕೆ ಸೇರಿದವರು. ತನ್ನ ಹದಿನಾರನೇ ವಯಸ್ಸಿನಲ್ಲಿ ಸ್ಪಾನಿಷ್ ಅಂತರ್ಯುದ್ಧದಿಂದ ಅನಾಥರಾದ ಮಕ್ಕಳಿಗೆ ಪರಿಹಾರ ನಿಧಿ ಸ್ಥಾಪಿಸಲು ಸಹಾಯ ಮಾಡಿದರು. ಅವರು ಆಕ್ಸ್ಫರ್ಡ್ ನ ಬಲ್ಲಿಯೊಲ್ ಕಾಲೇಜಿನಲ್ಲಿ ಅಧ್ಯಯನಕ್ಕಾಗಿ ಸೇರಿಕೊಂಡರು ಆದರೆ, ಎರಡನೇ ಮಹಾಯುದ್ಧ ಅವರ ಶಿಕ್ಷಣವನ್ನು ಅಡ್ಡಿಪಡಿಸಿತು. ಅವರು ಮಾಹಿತಿ ಸಚಿವಾಲಯದ ಇಂಟೆಲಿಜೆನ್ಸ್ ಕಾರ್ಪ್ಸ್ ಅಲ್ಲಿ ಸೇವೆ ಸಲ್ಲಿಸಿದರು.

=ವೃತ್ತಿಜೀವನ=
೧೯೪೬ರಲ್ಲಿ ಬೆನೆನ್ಸನ್ ಲೇಬರ್ ಪಾರ್ಟಿ ಸೇರುವ ಮೊದಲು ವಕೀಲರಾಗಿ ಅಭ್ಯಾಸ ಆರಂಭಿಸಿದರು. ೧೯೫೦ರಲ್ಲಿ ಸ್ಟ್ರಿಟ್ಹ್ಯಾಮ್ ಮತ್ತು ೧೯೫೯ರವರೆಗೆ ಉತ್ತರ ಹೆರ್ಟ್ಸ್ ಕ್ಷೇತ್ರದ ಚುನಾವಣೆಯಲ್ಲಿ ವಿಫಲರಾದರು. ೧೯೫೭ರಲ್ಲಿ ಯುಕೆ ಮೂಲದ ಮಾನವ ಹಕ್ಕುಗಳು ಮತ್ತು ಕಾನೂನು ಸುಧಾರಣಾ ಸಂಘಟನೆಯ ನ್ಯಾಯ ಸ್ಥಾಪಿಸಿದ ಬ್ರೀಟಿಷ್ ವಕೀಲರಲ್ಲಿ ಒಬ್ಬರಾಗಿದ್ದರು. ೧೯೬೧ರಲ್ಲಿ ಮಾನವ ಹಕ್ಕುಗಳಿಗಾಗಿ ಹೋರಾಡಲು ವಿಶ್ವದಾದ್ಯಂತ ಸಂಘಟನೆಯಾದ ಅಮ್ನೆಸ್ಟಿ ಇಂಟರ್ನ್ಯಾಷನಲ್ ಎಂಬ ಸರ್ಕಾರೇತರ ಸಂಸ್ಥೆಯನ್ನು ಸ್ಥಾಪಿಸಿದರು.
=ಸಕ್ರಿಯತೆ=
ಬೆನೆನ್ಸನ್ ಅವರು "ಎರಡು ಪೋರ್ಚುಗೀಸ್ ವಿದ್ಯಾರ್ಥಿಗಳು ಕುಡಿದು ಅಸಭ್ಯವಾಗಿ ವರ್ತಿಸಿದ ಕಾರಣ ೭ ವರ್ಷಗಳ ಕಾಲ ಜೈಲು ಶಿಕ್ಷೆಗೆ ಗುರಿಯಾದರು" ಎಂಬ ವರದಿಯನ್ನು ಪತ್ರಿಕೆವೊಂದರಲ್ಲಿ ಓದಿ ಆಘಾತಗೊಂಡರು. ಇಲ್ಲಿ ಮಾನವ ಹಕ್ಕುಗಳ ಉಲ್ಲಂಘನೆಯಾಗಿದೆ ಎಂದು ತಿಳಿದರು. ೨೮ ಮೇ ೧೯೬೧ರಲ್ಲಿ ಬೆನೆನ್ಸನ್ ಅವರ 'ದಿ ಫಾರ್ಗಾಟನ್ ಪ್ರಿಸನರ್ಸ್'ಎಂಬ ಶೀರ್ಷಿಕೆಯ ಲೇಖನವು 'ದ ಅಬ್ಸರ್ವರ್' ಎಂಬ ಬ್ರೀಟಿಷ್ ಪತ್ರಿಕೆಯಲ್ಲಿ ಪ್ರಕಟವಾಯಿತು. ಈ ಲೇಖನವು ವಿದ್ಯಾರ್ಥಿಗಳಿಗೆ ಬೆಂಬಲವನ್ನು ತೋರಿಸುವ ಪತ್ರಗಳನ್ನು ಬರೆಯಲು ಓದುಗರಿಗೆ ಕೇಳಿತು. ಅಂತಹ ಪತ್ರ-ಬರವಣಿಗೆಯ ಕಾರ್ಯಾಚರಣೆಗಳನ್ನು ಸಹಕರಿಸುವ ಸಲುವಾಗಿ,ಅಮ್ನೆಸ್ಟಿ ಇಂಟರ್ನ್ಯಾಷನಲ್ ಎಂಬ ಸಂಸ್ಥೆಯನ್ನು ಲಂಡನ್ ನಲ್ಲಿ ಸ್ಥಾಪಿಸಲಾಯಿತು. ಈ ಸಂಸ್ಥೆಯು ಹಲವಾರು ಕೈದಿಗಳನ್ನು ಸಾವು ಮತ್ತು ಚಿತ್ರಹಿಂಸೆಗಳಿಂದ ಉಳಿಸಿದೆ.

=ಮರಣ=
ಪೀಟರ್ ಬೆನೆನ್ಸನ್ ಅವರು ೨೫ ಫೆಬ್ರವರಿ ೨೦೦೫ರಲ್ಲಿ ನ್ಯೂಮೋನಿಯಾ ಕಾಯಿಲೆಯಿಂದಾಗಿ ಮರಣ ಹೊಂದಿದರು.

=ಉಲ್ಲೇಖಗಳು=

## ಉಲ್ಲೇಖಗಳು